Vasiljević: Nisam očekivala kampanju protiv lekara, Đilasova porkua "jeftin politički performans"\nSavetnica predsednika Srbije Suzana Vasiljević izjavila je danas da nije očekivala medijsku kampanju protiv lekara tokom vanrednog stanja i da je očekivala veću solidarnost medija.\n- U dve, tri nedelje je bila takva kampanja da dolazite u situaciju da se doktori koji su radili i za vreme variole vere, koji imaju ogromno iskustvo, stave pred optužbe bez dokaza da manipulišu podacima, da su neobavešteni, da njih lažu, kao da su doktori juče došli iz šume na konferenciju, pa im vlada saopštava podatke - rekla je Vasiljević za TV Prva.\nVasiljević je rekla da su mediji u Srbiji podeljeni na one koji su za vlast i protiv vlasti, a da su se u tom ratu opozicionih medija protiv vlasti i provladinih medija protiv opozicije, na udaru našli lekari, ni krivi ni dužni.\n- Ne sporim ničije pravo da misli drugačije i da izveštava drugačije, mi to podržavamo i razgovaramo sa svim medijima. Pričam o odnosu medija prema lekarima, vi ste ljude koji nemaju veze sa politikom doveli u poziciju da odgovaraju na politička pitanja - rekla je Vasiljević, i dodala da kabinet predsednika Aleksandra Vučića ne deli medije, da svi imaju priliku da dođu na konferencije i postave pitanje. Ona je rekla i da od medija očekuje da vlast upozore na stvari koje ne vidi, a ne da plasiraju lažne vesti.\nVučić danas sa predstavnicima stranaka o datumu izbora\nĐilas: Puštali su “Đilase, lopove” da moja deca slušaju, večeras ih čekam\nKaže da je mislila da će pandemija biti trenutak kada će postojati solidarnost medju građanima i medijima i ocenjuje da u inostranstvu, bez ozbira na kritike, nema kampanje protiv lekara.\nGovoreći o događanjima tokom policijskog časa, protestu opozicije ispred parlamenta, lupanju u šerpe, ali i paljenju baklji kao vidu podrške vlasti, Vasiljević je rekla da to nije počela vladajuća stranka, već je poziv na protest potekao od opozicije.\n- Mogli su da sačekaju još nedelju dana da se ukine vanredno stanje da krenu u demonstracije, lupaju u šerpe, da imaju poštovanja prema ljudima koji su preminuli, koji su u bolnicama - rekla je Vasiljević.\nKrivične prijave za opoziciju\nGovoreći o protestu opozicije ispred parlamenta tokom policijskog časa, Vasiljević kaže da će oni dobiti krivične prijave i da će morati da plate, ali ističe da nisu bili uhapšeni i da bi u tom slučaju u svet otišla slika "kako vlast u Srbiji hapsi političke protivnike".\n- Ovo je bio način da ih pustite da se izblamiraju i da im još uzmete i pare da se blamiraju - rekla je Vasiljević.\nProtest opozicije ispred parlamenta\nUpitana da li se blamiraju i oni koji su palili baklje tokom policijskog časa, Vasiljević je odgovorila da se blamiraju i oni koji donose zvučnike u 20.05 da protestuju protiv vlasti i na taj način "kradu pet minuta" lekarima i medicinskom osoblju.\nNa pitanje zašto ne važe isti aršini za političke figure i obinčne građane, ona je rekla da bi trebalo da važe i podsetila da je predsednik pozvao nadležne organe da kažnjavaju sve koji krše policijski čas.\n"Đilasovu decu niko nije pomenuo"\nGovoreći o jučerašnjem snimku Dragana Đilasa objavljenom na društvenim mrežama, u kojem navodi da su njegova deca uznemirena zbog povika "Đilase, lopove", Vasiljević kaže da je to "jeftin politički performans".\nOna je navela da je sve vreme tokom vanrendog stanja predsednik nijednom nije pomenuo svoje političke protivnike, dok su Đilas, njegovi koalicioni partneri i mediji "50 i više dana na dnevnom nivou vređali Vučića, njegovu porodicu".\nKako kaže, deca predsednika Aleksandra Vučića su bila i na naslovnim stranama, vređali su ih na Tviteru, pretili, dok Đilasovu decu niko nije ni pomenuo.\n- Niko od medija u Srbiji nije Đilasovu decu stavio na naslovnu stranu, a decu Vučića jesu i to često - rekla je Vasiljević, i upitala zašto bi dete Dragana Đilasa bilo zaštićenije od Vučićeve dece.\nIstakla je i da niko ne treba da pominje decu političara.\nVasiljević je rekla da će danas biti održan sastanak predsednika Vučića sa predsavnicima stranaka koje su predale listu.\nDodala je da nema zakonskog osnova da se izbori odlože na jesen i da bi jedini način da se to uradi bio da vanredno stanje traje do tada.\nOna je prokomentarisala i pismo ambasadora povodom Dana slobode medija, navodeći da ambasadori u tom pismu zameraju Srbiji na tabloidizaciji iako, kako kaže, tabloidi nisu nastali u Srbiji i izuzetno su čitani i u drugim zemaljama, poput Nemačke, gde Bild ima tiraž od 1,3 miliona.


U Kijevu Blinken i Ostin najavili veću vojnu pomoć SAD, pojačane diplomatske aktivnosti\nBeta 25. aprila 2022. 09:15\nSAD su najavile, na kraju posete državnog sekretara Entonija Blinkena i šefa Pentagona Lojda Ostina Kijevu, novu vojnu pomoć Ukrajini i obnovljanje diplomatskih poslova u toj zemlji.\nDolazak i odlazak najviših američkih zvaničnika u glavni grad Ukrajine je od početka ruske invazije u februaru bio obavijen tajnom, iz bezbednosnih razloga.\nTokom jučerašnje posete Blinken i Ostin preneli su ukrajinskom predsedniku Volodimiru Zelenskom i njegovim savetnicima da će SAD obezbediti više od 300 miliona dolara u vidu stranog vojnog finansiranja i da su odobrile prodaju municije u vrednosti od 165 miliona dolara.\nOni su takodje rekli da će Bajden uskoro objaviti koga imenuje za ambasadora u Ukrajini i da će američke diplomate koje su je napustile pre početka rata početi da se vraćaju naredne nedelje. Američka ambasada u Kijevu će za sada ostati zatvorena.\nZelenski je u subotu objavio da će se sastati sa američkim zvaničnicima u Kijevu u nedelju ali je administracija predsednika SAD Džoa Bajdena odbila to da potvrdi iako je planirana pre više od nedelju dana.\nNovinarima koji su putovali sa Ostinom i Blinkenom u Poljsku zabranjeno je da izveštavaju o putovanju dok nije zavšeno, i nije im dozvoljeno da ih prate na putu iz Poljske u Ukrajinu. Takodje im je zabranjeno da govore gde su u jugoistočnoj Poljskoj čekali povratak visokih američkih zvaničnika, a kao razlog navedene su bezbednosne mere.\nOstin i Blinken objavili su da je ukupno strano vojno finansiranje za Ukrajinu i 15 saveznih partnerskih zemalja 713 miliona dolara, a oko 322 miliona dolara odredjeno je za Kijev. Ostatak će biti podeljen medju zemljama članicama NATO i drugim zemljama koje su obezbedile Ukrajini najpotrebniju vojnu pomoć od početka rata sa Rusijom, rekli su zvaničnici.\nOvakvo finansiranje razlikuje se od prethodne američke vojne pomoći Ukrajini, nije donacija iz zaliha američkog ministarstva odbrane već gotov novac koji te zemlje mogu da upotrebe da nabave opremu koja im može biti potrebna.\nS tim novim novcem, uz prodaju municije koja odgovara oružju iz sovjetskog vremena koje Ukrajinci koriste u vrednosti od 165 miliona dolara, ukupna američka vojna pomoć od početka ruske invazije dostiže 3,7 milijardi dolara.\nZelenski je prethodno pozvao Amerikance da ne „dodju praznih ruku“.\nAmerički zvaničnici rekli su da veruju da će nova vojna pomoć zadovoljiti bar neke od hitnih zahteva za njeno povećanje.\nNova artiljerijska orudja i dalje se brzo isporučuje ukrajinskoj vojsci koja se obučava za njenu upotrebu u susednim zemljama, naveli su zvaničnici.\nNa diplomatskoj strani Blinken je rekao Zelenskom da će Bajden objavili da imenuje dugogodišnjeg diplomatu Bridžit Brink za novu američku ambasadorku u Ukrajini. Ona je od 2019. bila ambasador u Slovačkoj, a prethodno je bila diplomata u Srbiji, na Kipru, u Gruziji i Uzbekistanu, kao i u Nacionalnom savetu za bezbednost Bele kuće. Za to imenovanje potrebna je i potvrda američkog Senata.\nBlinken je takodje rekao ukrajinskom ministru spoljnih poslova da će mali broj američkog diplomatskog osoblja iz sada zatvorene američke ambasade u Kijevu koji su se privremeno prebacili u Poljsku, iz kancelarija u Lavovu narednih dana početi svakodnevno da putuju do Lavova.\nSAD procenjuje bezbednosnu situaciju i ponovo će otvoriti svoju ambasadu u Kijevu čim bude moguće, naveli su zvaničnici.


Radio TV Stara Pazova - Skupština donela odluke o izradi planova za uređenje centralnog bloka St.Pazove i bloka 25 N.Pazove\nSkupština donela odluke o izradi planova za uređenje centralnog bloka St.Pazove i bloka 25 N.Pazove\nOdbornici SO Stara Pazova usvojili su danas svih 15 tačaka dnevnog reda. Najviše rasprave su izazvale prve dve tačke koje su se odnosile na uređenje centralnog dela Stare Pazove i zapadnog dela bloka 25 Nove Pazove.\nDarko Isailović, direktor Urbanizma je rekao da se radi na stvaranju uslova za izgradnju a predsednik Opštine Stara Pazova Đorđe Radinović objasnio, da se postojećim planom u Novoj Pazovi reguliše izgradnja onog što je moguće a u šta spada između ostalog izgradnja sportske hale. Za direktora JKP Vodovod i kanalizacija imenovan je Miloš Grković, za direktora Urbanizma Darko Isailović a Opštinsku stambenu agenciju će u narednom četvorogodišnjme periodu voditi Saša Milićević. Imenovani su novi članovi školskih odbora, predstavnici roditelja a za govornicom su se čula i odbornička pitanja, koja su se najviše odnosila na komunalno uređenje naselja.


OJADILI DRŽAVU ZA MILIONE Osam osoba uhapšeno zbog utaje poreza - Srbija Vesti - Aktuelno|net\nUHAPŠENI PREVARANTI IZ SUBOTICE - Zarađivali tako što su u Rusiju izvozili srpske nektarine iz Grčke!\nPripadnici Ministarstva unutrašnjih poslova - Odeljenja za borbu protiv korupcije, u saradnji sa Poreskom policijom i Posebnim odeljenjem za suzbijanje korupcije Višeg javnog tužilaštva u Novom Sadu, uhapsili su osam osoba zbog postojanja osnova sumnje da su izvršili više koruptivnih krivičnih dela, dok se za jednom osobom traga.\nUhapšeno osmoro u Novom Sadu zbog koruptivnih krivičnih dela\nNOVI SAD: Novosadska policija u saradnji sa Poreskom policijom i Posebnim odeljenjem za suzbijanje korupcije Višeg javnog tužilaštva u Novom Sadu, uhapsila je osam osoba osumnjičenih za više koruptivnih krivičnih dela, dok se za jednom osobom traga.\nNovosadska policija u saradnji sa Poreskom policijom i Posebnim odeljenjem za suzbijanje korupcije Višeg javnog tužilaštva u Novom Sadu, uhapsila je osam osoba osumnjičenih za više koruptivnih krivičnih dela, dok se za jednom osobom traga.\nOsmoro uhapšeno zbog korupcije i malverzacija sa izvozom voća


Gasovod Niš-Dimitrovgrad - zaokružena finansijska konstrukcija za realizaciju strateški važnog projekta | Pirot vesti\nPočetna/Ostale vesti/Gasovod Niš-Dimitrovgrad – zaokružena finansijska konstrukcija za realizaciju strateški važnog projekta\nGasovod Niš-Dimitrovgrad – zaokružena finansijska konstrukcija za realizaciju strateški važnog projekta\nMinistar finansija Siniša Mali i potpredsednica Evropske investicione banke Liliana Pavlova potpisali su danas, u prisustvu ministarke rudarstva i energetike Zorane Mihajlović i šefa Delegacije Evropske unije u Srbiji Sema Fabricija, finansijski ugovor za projekat izgradnje gasnog interkonektora Niš – Dimitrovgrad – Bugarska, saopštilo je Ministarstvo finansija Republike Srbije.\nIzgradnja gasnog interkonektora jedan je od prioritetnih projekata kojim se obezbeđuje povezivanje gasovodnog sistema Republike Srbije sa susednim državama, čime se otvara mogućnost dopremanja prirodnog gasa na tržište i iz drugih pravaca snadbevanja. Projekat je prepoznat kao jedan od šest prioritetnih projekata Evropske unije u okviru Inicijative o energetskom povezivanju Centralne i Jugoistočne Evrope.\nTom prilikom, ministar finansija Siniša Mali rekao je da će građanima Srbije ovaj gasni interkonektor obezbediti ne samo sigurno snadbevanje gasom i dovoljne količine gasa neophodnog za privredu i domaćinstva, već i diverzifikaciju rute snadbevanja gasom, čime se doprinosi dodatnoj većoj nezavisnosti kada je dopremanje ovog energenta u pitanju.\nMinistar je istakao da postoje tri razloga zbog kojih je ovaj projekat važan.\n„Najpre, ovaj projekat je deo velikog investicionog plana ‘Srbija 2025’. Mi smo to obećanje dali građanima još krajem 2019. godine. Dodatnih 14 milijardi evra koje ulažemo u osnovnu infrastrukturu, osim kanalizacija, fabrika za prečišćavanje voda, osim gasovoda, pruga, autoputeva, radimo na svemu što je važno za podizanje kvaliteta života građana. Drugi razlog je vezan za ekologiju, jer kada govorimo o prirodnom gasu, to je uvek bolji izvor energije nego što su kotlarnice i mazut“, napomenuo je Mali i dodao da je projekat od izuzetnog značaja i zbog doprinosa rastu ekonomije i BDP-a.\nGovoreći o načinu finansiranja projekta, ministar je rekao da će njegova ukupna vrednost, prema proceni Evropske investicione banke, iznositi 85,5 miliona evra.\n„Preko EIB-a obezbeđujemo 25 miliona evra, 49,6 miliona evra su bespovratna sredstva preko IPA fondova od strane Evropske unije i ostatak obezbeđuje Vlada Republike Srbije. Dužina ovog gasovoda na teritoriji Republike Srbije biće 109 kilometara, a ukupan kapacitet će biti 1,8 milijardi kubnih metara gasa“, istakao je Mali.\nMinistar finansija Siniša Mali se zahvalio potpredsednici EIB-a Liliani Pavlovoj na kontinuiranoj podršci koju ta institucija pruža projektima koji se realizuju u Srbiji.\n„Da u Srbiji nema političke stabilnosti, da nismo na ovakav način u doba pandemije virusa korona pokazali koliko smo stabilni i koliko možemo da se brinemo o našoj ekonomiji, pretpostavljam da ove pomoći ne bi ni bilo i zato sam izuzetno zahvalan što su prepoznati rezultati koje Vlada zajedno sa predsednikom Republike Srbije ostvaruje u tom pogledu“, rekao je Mali i dodao da se danas otvara nova stranica istorije kada su energetska sigurnost i razvojni projekti u pitanju.\nMinistarka rudarstva i energetike Zorana Mihajlović izjavila je da se potpisivanjem ugovora o zajmu sa EIB, uz prethodno odobreni grant Evropske unije, praktično zatvara finansijska konstrukcija za izgradnju gasne interkonekcije Srbija-Bugarska.\n„Cilj Srbije je da posle diverzifikacije gasnih ruta, ima i diverzifikaciju snabdevača u gasnom sektoru. Gasovod Niš-Dimitrovgrad, koji treba da počne da se gradi ove godine i da postane operativan do 2023, omogućiće snabdevanje Srbije prirodnim gasom i od drugih snabdevača, iz LNG terminala u Grčkoj, iz gasovoda TAP i TANAP koji su deo Južnog gasnog koridora, a u perspektivi i iz istočnomediteranskog gasovoda, gasom iz polja Levijatan, odnosno Kipra i Izraela. Izgradnja ovog gasovoda značajno će povećati energetsku bezbednost ne samo Srbije, već i regiona“, istakla je Mihajlović.\nPotpredsednica EIB Liliana Pavlova istakla je da će ovaj projekat poboljšati energetsku sigurnost i diverzifikovati energetski sektor u Srbiji, ali i da će doprineti fleksibilnosti gasnih mreža u Srbiji i Bugarskoj.\n„Projekat je od zajedničkog interesa i doprineće bržoj integraciji regiona u energetsko tržište Evropske unije. Ova investicija koristi i grant EU iz IPA programa od skoro 50 miliona evra i to ukazuje na značaj koji EU pridaje podršci energetskoj tranziciji Srbije i regiona“, rekla je Pavlova i najavila da će EIB sa Vladom Srbije uskoro potpisati još jedan finansijski ugovor o pomoći malim i srednjim preduzećima vredan 200 miliona evra.\nŠef Delegacije EU u Srbiji Sem Fabrici izjavio je da je projekat važan i iz ekoloških razloga, odnosno zbog tranzicije od uglja ka energentu kao što je prirodni gas, koji je dosta čistiji.\n„Projekat će doprineti energetskoj bezbednosti i liberalizaciji tržišta Srbije i zbog Poglavlja 15 u pregovorima u pristupanju EU, ali i povećanju ekonomske razmene sa Srbijom“, naglasio je Fabrici.\nbugarska dimitrovgrad pirot niš evropska komisija gasna interkonekcija istaknuto ministarstvo finansija sem fabrici siniša mali\nSNS o problemima u zdravstvu\nSaša Nikolić večeras na Državnom prvenstvu boksuje za medalju


Uoči posjete Bosni i Hercegovini (BiH), administratorica Power razgovarala je sa visokim predstavnikom Christianom Schmidtom 14. januara, 2022, saopštila je glasnogovornica USAID Rebecca Chalif.\nU saopštenju poslatom medijima navodi se da SAD nastavljaju da podržavaju rad Visokog predstavnika međunarodne zajednice za Bosnu i Hercegovinu dok ne budu ispunjeni uslovi, Agenda 5+2, za zatvaranje Ureda.\n"Razgovarano je o trenutnoj političkoj krizi u zemlji, važnosti poduzimanja napora u cilju deeskalacije i pomirenja, kao i potrebi osnaživanja onih koji se bore protiv korupcije i rade na stvaranju ekonomskih prilika za mlade ljude." navedeno je u saopštenju.\nAdministratorica i Visoki predstavnik dogovorili su se da nastave intenzivnu komunikaciju po pitanju trenutne političke situacije, te osiguravanja potpune provedbe Agende 5+2. " navedeno je u saopštenju koje je atribuirano glasnogovornici Rebecci Chalif.


Konkursi za subvencije sredinom februara – Agropress\nKonkursi za subvencije u poljoprivredi biće objavljeni u drugoj polovini februara, najavio je ministar poljoprivrede i zaštite životne sredine Srbije Branislav Nedimović. Kako piše u saopštenju Vlade Srbije on je objasnio da je reč o subvencijama u četiri kategorije: za nabavku voćarskih i vinogradarskih traktora, subvencija za mlade poljoprivredne proizvođače, za unapređenje prerađivačkih kapaciteta i izgradnju objekata za skladištenje, sušenje i zamrzavanje proizvoda.\nPrijave u Upravi za agrarna plaćanja\nKako je izjavio Nedimović, konkursi će biti realizovani prema drugačijem principu nego do sada. Zainteresovani će konkurisati profakturama kod Uprave za agrarna plaćanja, a nakon toga će dobijati odluku te Uprave da li je njihova investicija prihvaćena ili ne. Ministar je objasnio da će na taj način poljoprivrednici imati rok od 60 ili 90 dana, u zavisnosti od vrste invcesticije, da je realizuju. Time se njima garantuje finansijska sigurnost, a zaposleni u Ministarstvu poljoprivrede će moći da naprave predvidivost tokom godina, kako bi bilo poznato šta su odobrili.\n30 miliona evra za sisteme za navodnjavanje\nMinistar poljoprivrede je naveo da ukoliko preostane sredstava, biće i drugog poziva. Naglasio je da će biti kontrola da li se subvencije koriste na odgovarajuć način. Nedimović je najavio i da se u naredne dve nedelje očekuje javni poziv za 14 projekata, kada je reč o tenderima za navodnjavanje.\n„Voda je važan segment poljoprivrede i moramo na nju ozbiljnije da računamo nego u prethodnom periodu“, istakao je ministar i dodao je da će približno 30 miliona evra biti investirano kroz taj prokejat.\nPotrebno razviti i alternativne načine zaštite od grada\nNedimović je ukazao i da je Srbiji potrebno između 10.000 i 14.000 protivgradnih raketa, kako bi se uspešno branila od grada. Najveće štete od ove nepogode trpe voćarski krajevi. Prema njegovim rečima, biće izdvojena sredstva za bolju opremljenost sledeće godine. Napomenuo je i da se više pažnje mora posvetiti osiguranju.\nUsklađivanje naših zakona sa evropskim propisima\nBranislav Nedimović je naveo i da je pre nekoliko dana Evropska komisija dala pozitivan odgovor za otvaranje Poglavlja 27, tako da sledi završavanje Akcionog plana. Naglasio je da sledi ozbiljan posao, jer 80% propisa u vezi sa poljoprivredom i životnom sredinom moraju da se promene.\npoljoprivreda konkurs ministarstvo subvencije februar


Francuska predstavila podmornicu nove generacije - Sputnjik Srbija\n02:10 18 Oktobar 2019\nFrancuska predstavila podmornicu nove generacije\n21:48 10.07.2019 Preuzmite kraći link\nNakon više od 10 godina rada u brodogradilištu „Naval grupe“ u Šerburu, Francuska će zvanično predstaviti najnoviju nuklearnu podmornicu, koja će za nekoliko nedelja biti i zvanično porinuta.\nPodmornica klase „Barakuda“ biće nazvana „Sifren“ i biće prva u seriji od šest podmornica čija se cena izrade procenjuje na devet milijardi evra, prenosi belgijski portal „Nejvi rekognišn“.\nJoš tri podmornice biće gotove do 2025. godine, dve do 2029. godine, a planirano je da svih šest podmornica bude u upotrebi do 2060. godine.\nPodmornice klase „Barakuda“ su napadačke nuklearne podmornice koje za francusku mornaricu proizvodi francuska „Naval grupa“, poznata ranije kao DCN.\nOne se od podmornica klase „Rubis“ koje su dugo bile u upotrebi razlikuju po tome što imaju duže vreme između punjenja goriva i produžava se vreme za remont na sedam do deset godina, što omogućava veću održivost na moru.\nPodmornice sa svojom novom opremom mogu da lansiraju krstareće rakete sa dometom od oko 1.000 metara.\nOd 2013. godine broj podmornica u svetu povećan je za šest odsto, a poseduje ih svih pet stalnih članica Ujedinjenih nacija — SAD, Rusija, Kina, Velika Britanija i Francuska, preneo je Tanjug.\nOsim Francuske, podmornice na nuklearni pogon proizvode još SAD, Rusija i Kina.\n17/10 22:45Juriš na Ginisa: Da li je ovo najviši čovek na svetu (video)\n17/10 22:26Čepurin: Neće vas više bombardovati, sad je Rusija jaka (foto)\n17/10 22:26Ukrajinci prete Rusiji ubojitom raketom „Munja“, al’ imaju samo njenu maketu i — pustu želju\n17/10 22:14Damask neće prihvatiti autonomiju Kurda\n17/10 22:07Ekonomska saradnja Rusije sa afričkim zemljama\nEkonomska saradnja Rusije sa afričkim zemljama


Beograd-Obrenovac, 28. Septembar 2009. PR Objave: Saopštenje -\nU petak 25.09. 2009. Gradska opština Obrenovac i Građanske inicijative potpisale su Memorandum o saradnji. Ovim dokumentom Gradska opština Obrenovac i Građanske inicijative uspostavljaju dogovor o saradnji na realizaciji aktivnosti osnaživanja omladinskih grupa i podizanja kapaciteta Kancelarije/Kluba za mlade kroz četiri programa/projekta.\nOvim dokumentom Gradska opština Obrenovac i Građanske inicijative uspostavljaju dogovor o saradnji na realizaciji aktivnosti osnaživanja omladinskih grupa i podizanja kapaciteta Kancelarije/Kluba za mlade kroz četiri (4) programa/projekta:\na) Program za mlade lidere iz Srbije (Serbia Youth Leadership Program) koji predstavlja program razmene srednjoškolaca Srbije i SAD.\nb) Projekat "Podrška izgradnji održivog institucionalnog okvira omladinske politike na lokalnom nivou", koji podrazumeva učestvovanje zaposlenih u Opštini u konsultativnom procesu (radni sastanci), sa predstavnicima državne uprave i javnih institucija i oraganzacija civilnog društva.\nv) Projekat "Građansko društvo Srbije za odgovornu Vladu" – podrazumeva podizanje svesti mladih o dostupnosti sredstava iz budžeta Opštine, kontrolu trošenja budžetskih sredstava, odnosno aktivnosti budžetskog zagovaranja u cilju poboljšanje položaja mladih u Obrenovcu, a u skaldu sa Strategijom za smanjenje siromaštva Republike Srbije.\nd) Projekat "Đački parlamenti" - podrška izgradnji kapaciteta đačkih parlamenata u Opštini Obrenovac.\nmladi, obrenovac, saradnja, memorandum, omladinske grupe\nq: 19 - t: 0.03699 sec


Iako su pojedini mediji u Srbiji objavili informaciju da će naredna dodela Oskara biti obavljena 28. februara 2021, po planu, zapravo se još uvek ništa ne zna – osim da će ceremonije – sigurno biti.\nNakon dvonedeljnog odlaganja, juče su se virtuelno sastala 54 člana Borda Američke filmske akademije kako bi doneli odluke o raznim izmenama vezanim za sledeću dodelu najznačajnijih filmskih nagrada.\nPrva na dnevnom redu bila je odluka o datumu održavanja ceremonije, ali je već na početku bilo jasno da se ni oko datuma neće postići saglasnost. Iako je trenutno “u igri” 28. februar 2021. – odluka nije definitivna.\n“Imaćemo Oskara, ali je sve još uvek u procesu diskusije”, rekao je Don Hadson, čovek koji je na čelu Akademije već devet godina u razgovoru za Indie Wire. “U sedmoj smo nedelji režima “ostani kod kuće” i borimo se sa globalnom krizom. Nismo još uvek spremni da donesemo finalnu odluku bez dodatnih razgovora i konsultacija, kao i saznanja koja će doći vremenom”.\nS obzirom na to da su bioskopi u SAD trajno zatvoreni od 16 marta i da još uvek ne postoji nikakva naznaka da će uskoro biti otvoreni, Akademija je odlučila da promeni jedno od osnovnih pravila – da za glavne Oskare mogu konkurisati samo filmovi koji su prikazivani u regionu Los Anđelesa barem sedam dana.\nUmesto toga – za nagradu će se takmičiti filmovi koji su premijerno prikazani na striming, video-on-demand i pej-per-vju platformama.\nSlična izmena važi i za strane filmove, koji su morali da budu prikazani u regionu LA kako bi ušli u konkurenciju za Oskara za najbolji strani film: ovaj put članovi Akademije moći će da gledaju ostvarenja na drugim jezicima u projekcionim salama Akademije i glasaju u prvoj rundi. Očekuje se da će zbog pandemije korona virusa broj prijavljenih filmova za nagradu Američke filmske akademije biti značajno manji u odnosu na prošlogodišnjih 92.\nNovina u dodeli Oskara je i odnos prema 8.000 članova Američke filmske akademije sa pravom glasa: Ovo je poslednja godina kada će im na kućne adrese stizati DVD kopije filmova koji su u utrci za nagradu! Od sledeće godine, oni će isključivo na mail dobijati linkove preko kojih će moći da gledaju ostvarenja.\nI broj nagrada je smanjen za jednu: nagrade za montažu zvuka i miks zvuka su objedinjene u Oskara za najbolje dostignuće na polju zvuka.\nKorona virus ne samo da je dovela u pitanje datum održavanja manifestacije dodele nagrada Oskar za 2021, nego je stavila i mnoge poznate reditelje u nezgodnu situaciju. Jedan od njih je Ridli Skot, čiji je novi film, The Last Duel (Poslednji dvoboj) zakazan za premijerno prikazivanje 25. decembra u bioskopima, ali je već sada jasno da post-produkcija ovog filma zbog pandemije i obustave produkcije u Diznijevim studijima neće biti gotova\nTo opet znači da film neće uspeti da ispuni obavezan uslov: Da njegovo prikazivanje počne u 2020.\nFilmski studiji su takođe u velikim nedoumicama i problemima: Osim finansijskog kolapsa, filmadžije moraju da odluče kako će (ukoliko im je film gotov) doći do publike. Dodatni problem se pojavio upravo 28. aprila – kada je posle sastanka Borda bilo jasno da se – zapravo – ne zna kada će ceremonija dodele Oskara biti obavljena.


Odložen početak nove školske godine na Kosovu\nOsnovna škola Faik Konica u Prištini\nPočetak nove školske godine na Kosovu odložen je za 14. septembar, saopštio je 27. avgusta ministar obrazovanja i nauke Ram Ljikaj (Ramë Likaj), nakon sastanka sa predstavnicima Nacionalnog instituta za javno zdravlje, sindikata obrazovanja i saveta roditelja.\n"Cilj je da se pripremimo najbolje što možemo, da brinemo o zdravlju naše dece, naših učenika, prosvetnih radnika i svih građana Kosova", rekao je ministar Ljikaj.\nVlada Kosova je u sredu (26. avgust) odobrila plan za početak nove školske 2020/2021. godine na predlog Ministarstva obrazovanja i nauke, koji je od 1. septembra trebalo da se odvija u tri faze usled pandemije korona virusa.\nPredsednik ovog sindikata Rahman Jašaraj (Rrahman Jasharaj) izjavio je za Radio Slobodna Evropa da škole nisu završile pripreme uoči početka nove školske godine u vreme pandemije korona virusa.\nUjedinjeni sindikat za obrazovanje, nauku i kulturu je tražio da Vlada Kosova i nadležno Ministarstvo obrazovanja i nauke obezbedi dezinfekciona sredstva i da se meri temperatura učenicima.\nTakođe, ovaj sindikat traži da se obezbedi dežurno medicinsko osoblje za obrazovne institucije koje imaju više od 500 učenika, te da se omogući testiranje prosvetnih radnika na korona virus.


sreda, 12. septembar 2018. 15:57h\nMaja Vitman i Saša Pavlov, predstavnici Grada Pančeva bili su domaćini na štandu prilikom posete Igora Mirovića http://vojvodina.gov.rs\nDomaćini na zajedničkom štandu su predstavnici Pančeva, Saša Pavlov, gradonačelnik i Maja Vitman, gradska menadžerka.\nPredsednik Pokrajinske vlade Igor Mirović boravi u radnoj poseti Frankfurtu, u okviru koje je danas posetio objedinjen štand AP Vojvodine, na kome se predstavljaju Razvojna agencija Vojvodine, Privredna komora Vojvodine, Fakultet tehničkih nauka i domaće kompanije iz sektora automobilske industrije.\nUčešće na ovom sajmu predstavlja značajne mogućnosti za promociju privrede naše zemlje i pronalazak potencijalnih investitora u oblasti automobilske industrije, koja je prepoznata kao jedan od sektora sa najviše potencijala za razvoj pokrajine, ocenio je predsednik Mirović nakon obilaska sajma i podsetio da je Pokrajinska vlada podržala model zajedničkog predstavljanja privrednika na međunarodnim sajmovima sa 50 miliona dinara.\nPredsednik Mirović najavio je da će u narednim danima biti potpisan ugovor o novoj direktnoj investiciji u opštini Kula sa nemačkom kompanijom iz oblasti automobilske industrije.\nSa nama su i gradovi Pančevo i Zrenjanin koji predstavljaju potencijale za nova ulaganja u indistrijskim zonama a čiju je izgradnju i opremanje finansirala Pokrajinska vlada, rekao je predsednik Mirović.\nIstakavši da je SR Nemačka među najznačajnijim partnerima AP Vojvodine, predsednik Mirović podsetio je da nemačke kompanije zapošljavaju 18.000 radnika, te dodao da je robna razmena u prvih sedam meseci ove godine, u odnosu na isti period prethodne godine, povećana za oko 30 odsto.\nNaš cilj je da održimo nivo direktnih nemačkih investicija u pokrajini,izjavio je predsednik Mirović.\nMeđunarodni sajam automehanike u Frankfurtu okuplja 1.000 izlagača iz više od 30 zemalja i predstavlja najznačajniju smotru dostignuća u autoindustriji.


Gorenje dobitnik nagrade Najbolje iz Srbije 2016. - Gorenje\nSreda, 8. Februar 2017, Beograd\nGorenje dobitnik nagrade Najbolje iz Srbije 2016.\nJedno od najkredibilnijih priznanja u Srbiji, nagrada Najbolje iz Srbije i ove godine je u kategoriji „Najbolji strani brend koji se proizvodi u Srbiji“ pripala kompaniji Gorenje. Svečana dodela nagrada održana je 2. februara u Novom Sadu, a ispred kompanije priznanje je primila generalna direktorka Gorenja Beograd Stanka Pejanović.\nZnak "Najbolje iz Srbije" je simbol kvaliteta, poverenja potrošača i poslovnih partnera, što je svojevrsna potvrda toga da su potrošači prepoznali našu brigu o njima i njihovim potrebama, kao i da inovativnost, napredna tehnologija, kvalitet i pouzdanost naših aparta uz zaokruženu celinu brige kroz postprodajnu uslugu godinama osvajaju njihovo poverenje.\nOd dolaska Gorenja u Srbiju, pre 10 godina, do danas je samo u fabrici Valjevo proizvedeno više od 5 miliona frižidera koji su plasirani na tržište Srbije, Evrope i sveta. U istom periodu, fabrika bojlera Gorenje Tiki u Staroj Pazovi proizvela je više od 3 miliona bojlera. Dodeljena nagrada je priznanje ne samo Gorenju, već ujedno i pohvala za brojne domaće dobavljače komponenti i delova.\nU organizaciji Ministarstva trgovine, turizma i telekomunikacija i Privredne komore Srbije, akcija “Najbolje iz Srbije” već dvanaest godina nagrađuje najbolje brendove i kompanije u Srbiji za postignute finansijske i tržišne rezultate. Ove godine u akciji se takmičilo više od 140 kompanija, koje su nominovale 196 brendova, među kojima su odabrani najbolji.


Premijer Kosova Aljbin Kurti (Albin) tokom intervjua za RFE/RL\nNemački ambasador na Kosovu Kristijan Heldt (Christian) je najavu kosovskog premijera o postepenom, uslovnom ukidanju takse od 100 odsto Srbiji i BiH ocenio "važnim i hrabrim korakom premijera Kurtija samo nekoliko nedelja nakon preuzimanja dužnosti".\n"To bi sada trebalo dovesti do konstruktivnog procesa uklanjanja barijera za trgovinu i slobodno kretanje između Kosova i Srbije i uspostavljanje dijaloga koji bi vodio do pune normalizacije", napisao je Heldt na Tviteru.\nSa reakcijom EU, koja je takođe pozdravila najavu o ukidanje takse smatrajući ga prvim korakom koji može imati pozitivan efekat na obnavljanje regionalne trgovine i nastavak dijaloga složio se i italijanski ambasador na Kosovu Nikola Orlando (Nicola).\nTaj stav je podržao predsednik Srbije Aleksandar Vučić, navodeći da je reč o pokušaju "još jedne prevare".\nI Kosovski predsednik Hašim Tači (Hashim Thaci) zatražio je od Vlade Kosova potpuno ukidanje takse, navodeći da je ta mera ozbiljna prepreka koja onemogućava stratešku saradnju i nove, jake, američke investicije na Kosovu.


Teodosić i Blažič obeležili veče Evrokupa | MeridianBetSport\nNaslovna Košarka Evropa EVROKUP: Teodosić i Blažič neprikosnoveni\nKošarkaši Virtusa iz Bolonje su na krilima sjajnog Miloša Teodosića došli do nove šeste uzastupne pobede u Evrokupu. Onu su u Rusiji savladali ekipi Lokomtive Kuban rezultatom 89:83.\nTokom čitave utakmice je bila rezultatska klackalica gde ni jedna ekipa nije imala veću razliku od devet poena.\nUn'altra vittoria in @EuroCup per le VuNere che vincono in trasferta contro il @lokobasket per 89 a 83 !\n29 punti per @MilosTeodosic4 #RoadToGreatness #7DAYSEuroCup #BlackisBack pic.twitter.com/Uyy8uoenDT\n— Virtus Segafredo Bologna (@Virtusbo) November 11, 2020\nTas koji je prevagnuo na stanu Virtusa bio je neverovatni Teodosić koji je postigao 29 poena i imao pet asistencija.\nEkipa Cedevita Olimpije je i drugi put u roku od sedam dana savladala Bursaspor ovoga puta 97:80.\nTokom čitave utakmice ekipa Cedevita Olimpije je držala konce u svojim rukama i ni u jednom trenutku se nije postavilo pitanje pobednika.\nKao i u prošloj utakmici blistao je Jaka Blažič sa 25 postignutih poena i pet skokova.\nDrugi predstavnik regiona ekipa Mornara je ubedljivo poražena od Unuikahe rezultatom 98:72.\nU ekipi Mornara bolji od ostalih bio je srpski internacionalac Marko Jeremić sa 15 postignutih poena.\nNanter – Gran Kanarija 90:74\nPromiteas Patra – Trento 80:89\nPonovo zakazana utakmica Partizana i Huventuda\nPrethodni tekstMESI LJUT: Prestanite da izmišljate! To su lažne informacije\nSledeći tekstJoš jedan velikan u red za Andriju Radulovića\n“Srpski” Virtus posle produžetka bolji od Cedevita Olimpije; Dabl-dabl Teodosića\nCedevita zadržala poziciju za plej-of\nGolemac ostaje na klupi\nKrka sopstvenim greškama izgubila u slovenačkom derbiju\nMega bez Jovanovića čeka Mornar: Moramo biti fokusirani u defanzivi\nberkey 27 novembra, 2020 At 12:21\nFlaki 12 novembra, 2020 At 16:25\nDobra partija obojice..uostalom to su dobri iskusn i provereni kosarkasi.\nBićko 12 novembra, 2020 At 12:47\nKo drugi nego Teo. 6-ta pobeda za redom, svaka čast\nmaska88 12 novembra, 2020 At 12:56\nTako jeeeee!Jedini koji zaista vredi za pola tima,\nGrizli88 12 novembra, 2020 At 12:24\nZna se koji uvek odrzavaju utakmice,samo bi im bilo pametno da uce nekog novog mladog dok se oni ne penzionisu 🙂\nJakobs 12 novembra, 2020 At 12:06\nNesto nam Teodosic izgleda umorno,nadam se da ce izdrzati sve ovo!\nMeli se prisetio saradnje sa Srbinom: Željko je u pravu kada...\nMarija Tadić - 14 aprila, 2020 97


Dinarski gotovinski krediti | Kamatica\nU Meridian banci su počeli da se odobravaju dinarski gotovinski krediti u iznosu od 40.000 do 800.000 dinara.\nGodišnja kamatna stopa na ove kredite iznosi 22,64 odsto godišnje, a kredit se vraća u jednakim mesečnim ratama. Klijenti banke, koji zaradu primaju u ovoj banci, mogu dobiti kredit sa grejs periodom od 3 meseca.\nMeridijan banka je članica francuske Kredi agrikol grupe (Credit Agricole), koja posluje u preko 70 zemalja sveta. U Srbiji usluge te banke koristi više od 180 hiljada klijenata.\nOva banka je objavila i saopštenje u kome ukazuje da nema potrebe za zabrinutošću klijenata zbog otkrivene zloupotrebe sredstava banke u Francuskoj i da je poslovanje banke u Srbiji uspešno, kao i do sada.


Press Online :: Društvo :: Kad MUP vežba s Nemcima i Holanđanima to izgleda ovako\nKad MUP vežba s Nemcima i Holanđanima to izgleda ovako\nPripadnici MUP-a Srbije izveli su vežbu visokorizičnih hapšenja zajedno sa kolegama iz Nemačke i Holandije.\nU saopštenju Ministarstva unutrašnjih poslova SRbije se navodi da su vežbali pripadnici MUP-a iz Službe za specijalne istražne metode, pripadnici nemačke Savezne kriminalističke službe i Jedinica za specijalna hapšenja Kraljevine Holandije.\nZajednička vežba izvedena je, kako se navodi, u Beogradu, a prikazane su veštine i sposobnosti u situacijama visokorizičnih hapšenja osumnjičenih za najteža krivična dela.\n"Tokom vežbe eksperti tri policije prikazali su znanja, iskustva, metode i tehnike koje koriste prilikom visokorizičnih hapšenja osumnjičenih, kako u zatvorenim objektima, tako i na javnim površinama. Iskustva i znanja stečena tokom ove vežbe doprineće unapređenju rada i efikasnsti pripadnika Ministarstva unutrašnjih poslova Odseka za lišenje slobode i privođenja, Službe za specijalne istražne metode", navodi se u saopštenju MUP-a.\nKaže se i da je Služba za specijalne istražne metode do sada obavila niz strateško-operativnih poseta sa nemačkom Saveznom kriminalističkom službom i Jedinicom za specijalna hapšenja Kraljevine Holandije, tokom kojih je uspostavljena odlična saradnja.\nZdružena vežba organizovana je pod pokroviteljstvom "Projekta za međunarodnu saradnju u krivičnim stvarima, tužilačka mreža Zapadnog Balkana - GIZ".


Ko strada u tuči „slonova“: Rat Kine i SAD može da dovede do opasnog domino-efekta - Sputnjik Srbija\n13:24 05.05.2018 Preuzmite kraći link\nPremijer Singapura Li Sjenlung je tokom nedavno održanog samita Asocijacije nacija jugoistočne Azije (ASEAN) izjavio da trgovački spor na relaciji SAD–Kina, koji poprima sve veće razmere, preti da ugrozi ekonomije država jugoistočne Azije. Premijer Singapura je dodao da je veoma važno da postoji otvoren sistem sa jasnim pravilima igre, koji bi kao takav bio osnova rasta svih država ASEAN-a, kao i da je ovaj multilateralni sistem danas pod velikim pritiskom.\nIzjave singapurskog premijera su zaista veoma važne, po mišljenju Andreja Karnejeva, zamenika direktora Instituta država Azije i Afrike na Moskovskom državnom univerzitetu Lomonosov, jer realno za najveći broj država ASEAN, SAD i Kina su najznačajniji trgovački partneri. Ipak, ono što je najopasnije, dodaje Karnejev za Sputnjik, jeste to što bi kršenje makar dela ustanovljenih pravila danas, dovelo do potpunog haosa u međunarodnoj trgovini sutra.\nA kako Kina vidi budućnost svetskog trgovačkog sistema, Sputnjik je pitao Sju Fejbjao, stručnjaka Centra za izučavanje svetske ekonomije Kineskog instituta savremenih međunarodnih odnosa.\nNaš sagovornik kaže da se stavovi SAD i Kine veoma razlikuju, ali da i dalje postoji nada da će biti postignut kompromis:\n„Zato Kina deluje u dva pravca. Prvo, Kina racionalno, uzdržano, ali i odlučno reaguje na izjave SAD. Drugo, Kina pokreće tužbe u skladu sa konkretnim okolnostima u okvirima multilateralnog sistema STO. SAD žele da pošalju svoju delegaciju u Kinu što pokazuje da su spremni na pregovore. A ako se desi da strane ne dođu do kompromisa, rezultat može biti poguban za sve, što niko ne želi. Naravno da pregovori neće biti jednostavni“, govori Fejbjao.\nNaš sagovornik podvlači da će delegaciju činiti „tvrda struja“: ministar finansija Stiven Mnučin, predstavnik SAD za pregovore sa Kinom Robert Lajthajzer, direktor Nacionalnog ekonomskog saveta Leri Kudlou i savetnik Bele kuće za pitanja trgovine Piter Navaro.\n„Međutim, ako bismo sad uzeli u razmatranje najgori scenario, odnosno mogućnost da između Kine i SAD ne bude dogovora, onda bi trebalo otvoreno reći da neće stradati samo ekonomije naše dve države, već putem domino-efekta i ekonomije država koje sa nama blisko sarađuju. Drugim rečima, ako Kina i SAD ne postignu kompromis, to će se negativno odraziti i na ekonomiju Južne Koreje, Japana, kao i Singapura, ali i na druge države regiona. Ova situacija podseća na tuču slonova, kada na kraju strada trava, kako kaže stara kineska izreka“, objašnjava Fejbjao.\nČini se da su u Kini i te kako svesni mogućih posledica trgovačkog rata, kao i da ih realno i racionalno ocenjuju. Međutim, ključno je pitanje da li će i američka administracija na vreme shvatiti koliko su opasni njihovi nepromišljeni obrti, jer su SAD važan igrač u okviru svetskog trgovačkog sistema. Baš zato je sinagapurski premijer i skrenuo pažnju na neophodnost jačanja saradnje Kine i Indije, gde bi osnova te saradnje bio zajednički otpor protekcionizmu.\ntrgovinski rat, ASEAN, Jugoistočna Azija, Kina


Izvor: JUGpress.com, 29.Nov.2021, 19:15\nNarodna stranka iz Trgovišta osudila je danas ponašanje bivšeg predsednika te opštine Nenada Krstića.\n“Poštovani sugrađani, OO Narodne stranke u Trgovištu , oseća potrebu da se osvrne na protekle događaje, koji su važni za sve nas.\nNaime, u subotu, 27. novembra 2021. godine, u Beogradu, u Štark areni, održan je veliki rođendanski skup SNS stranke, kao i protest ujedinjenih protiv usvojenog Zakona o eksproprijaciji i Zakona o referendumu. >> Pročitaj celu vest na sajtu JUGpress.com << Ove događaje obeležile su mnoge kontradiktornosti. Naime, hiljade ljudi u Štark areni, bez poštovanja epidemioloških mera, svojom ne)slobodnom voljom aplaudira predsedniku Aleksandru Vučiću.\nOno što nas je posebno dotaklo, a verujemo i mnoge od vas, jeste sramni čin Nenada Krstića, narodnog poslanika vladajuće partije i bivšeg predsednika Opštine Trgovište. Na video zapisu, koji je preplavio društvene mreže i medije, jasno se vidi kako on grubo nasrće na mirne demonstrante , koji ne daju na prodaju svoju zemlju, vodu, vazduh i bore se kako bi sačuvali prirodna bogatstva koja bi otišla u ruke stranim kompanijama u ovom slučaju Rio Tintu…\nPosle svega, OO NARODNE STRANKE u Trgovištu, oseća veliku gorčinu i čin osude prema nasilju koje sprovodi vladajuća partija SNS. Svaka situacija koja ima obeležja mržnje, nasilja i gušenja slobode mišljenja i življenja, ne sme biti zanemarena. U ovoj zemlji još uvek ima ljudi koji slede moralne kodekse i ustaju protiv svakog zla a Narodna Stranka je jedna od tih koja će uvek stati na strani naroda, štiteći državne interese i ljudska prava”, navodi se u saopštenju Opštinskog odbora Narodne stranke Trgovište..\nVRANJE..Stranka Slobode i Pravde Vranje najoštrije osuđuje ponašanje državnih službenika povodom mirne šetnje građana ulicama grada Vranja u subotu, 27. novembra...Najoštrije osuđjujemo privođenje i maltretiranje novinarke portala VranjeNews, majku maloletne dece koja je privedena samo zato...


Radnici će morati ispuniti stroge uslove za odlazak u Njemačku – Biznis.ba\nRadnici će morati ispuniti stroge uslove za odlazak u Njemačku\nobjavljeno 29. okt 2018. u 09:41 29. okt 2018.\nZapošljavanje radnika iz BiH ili drugih zemalja bivše Jugoslavije, ali i svih drugih država van EU u Njemačkoj neće biti moguće bez radnih viza, rečeno je danas Srni u Privrednoj komori Republike Srpske.\nU Privrednoj komori Srpske ističu da nisu tačne informacije da će svi radnici od 1. januara moći bez radne vize naći posao u Njemačkoj, što je izazvalo zabrinutost domaćih privrednika.\n“Prema informacijama koje su dostupne na zvaničnoj internet stranici Ministarstva rada Njemačke, zapošljavanje radnika iz BiH ili drugih zemalja bivše Jugoslavije, ali i svih drugih država van EU, neće biti moguće bez radnih viza. Posao će, prema zvaničnim informacijama, moći dobiti samo oni radnici koji imaju kvalifikacije i kompetencije na nivou njemačkih radnika, uz obavezno posjedovanje radne vize”, rekao je Srni portparol Privredne komore Republike Srpske Vladimir Blagojević.\n“Za posao u Njemačkoj neophodna su njima potrebna i znanja i vještine, uz dobro poznavanje njemačkoj jezika”, naglasio je Blagojević.\n“Važno je napomenuti da ova pravila važe za sve države van EU, a ne samo za zemlje bivše Jugoslavije”, rekao je Blagojević.


Kosovo: Sud Ukida Hakerupovu Odluku O Produzenju Pritvora | Institute for War and Peace Reporting\nNedavna odluka Vrhovnog suda Kosova da se iz pritvora oslobode trojica osumnjicenih za bombaski napad na autobus februara prosle godine, u kome je poginulo 11 srpskih civila, ukazuje na ozbiljne probleme u pokrajinskom pravosudnom sistemu.\nDo eksplozije je doslo 13. februara 2001. godine, nakon sto je autobus koji se kretao iz pravca Nisa usao 400 metara na teritoriju Kosova, u blizini prelaza Merdare.\nBomba je aktivirana radio vezom posto je autobus - prvi u konvoju koji je obezbedjivao KFOR - presao preko odvodne cevi koja se nalazila ispod puta. Medju 11 zrtava srpske nacionalnosti bila je i jedna dvogodisnja devojcica.\nOvaj napad, za koji se kaze da je teroristicki cin ciji je cilj etnicko ciscenje kosovskih Srba, izazvao je snaznu medjunarodnu osudu i proteste kosovskih Srba.\nBritanske trupe KFOR-a uhapsile su sredinom marta prosle godine Florima Ejupija, Avdija Behljuljija, Cele Gasija i Jusufa Veliua pod sumnjom da su ucestvovali u napadu na autobus.\nEjupi i Behljulji su bivsi pripadnici Oslobodilacke vojske Kosova, OVK, dok su Gasi i Veliu pripadali Kosovskom zastitnom korpusu, KZK, organizaciji koju su svetski mediji posle napada oznacili kao leglo albanskog ekstremizma.\nMedjutim, 27. marta, medjunarodno sudsko vece Okruznog suda u Pristini oslobodilo je Behljuljija, Gasija i Veliua iz pritvora uz obrazlozenje da nema indicija za njihovu umesanost u bombaski napad.\nSutradan je Hans Hakerup, specijalni predstavnik generalnog sekretara Ujedinjenih nacija, izdao izvrsnu naredbu kojom je ovim licima produzio pritvor za 30 dana.\nHakerup je tokom sledecih meseci sest puta nalagao produzavanje pritvora, iako protiv ovih lica nikada nije podignuta optuznica.\nEjupi, glavni osumnjiceni, nalazi se na slobodi posle bekstva u maju prosle godine iz dobro cuvane americke pritvorske jedinice, Bondstil. DNK test je pokazao da je Ejupi bio u Merdarima u vreme eksplozije.\nOmbudsman za Kosovo, Entoni Marek Novicki, doveo je u sumnju Hakerupove postupke i proslog avgusta je zatrazio formrianje komisije za ponovno razmatranje osnova za pritvor koja je trebalo da odluci da li osumnjicene Albance treba pustiti iz pritvora.\nHakerup je proslog septembra ustanovio ovo ad hoc telo da bi ponovno razmotrilo tajne dokaze za koje je receno da se "ne bi mogli obelodaniti na sudu... jer su dostavljeni u poverenju, a njihovo obelodanjivanje moglo bi dovesti u opasnost izvor koji je pruzio informaciju".\nKomisija je, potom, odobrila produzenje pritvora do 19. decembra 2001. ne otkrivajuci pri tom bilo kakve dokaze. Istovremeno, ona je utvrdila da "ne postoji razumna osnova za sumnju da je neko od pritvorenih lica izvrsilo krivicno delo".\nPristinski advokat Tome Gasi, tvrdi da je izvrsna naredba o produzenju pritvora predstavljala krsenje procedure u krivicnom postupku, kako po jugoslovenskim tako i kosovskim propisima, ali i clana 5 Evropske konvencije o ljudskim pravima.\nObelodanjujuci prepisku od stotinak strana sa specijalnim predstavnikom Ujedinjenih nacija, Gasi je svoj posao opisao kao "borbu u mraku protiv Hakerupove izvrsne naredbe".\nU skladu sa preporukom Okruznog suda u Pristini i upravnika pristinskog zatvora, Gasi je zalbe u kojima zahteva oslobadjanje pritvorenih lica podnosio direktno Hakerupu umesto sudskim vlastima.\n"Ne postoji slican slucaj u istoriji pravosudja", tvrdi Gasi koji podrzava odluku Vrhovnog suda Kosova.\nNeobicne okolnosti oko ovog slucaja ukazuju na manjkavost kosovskog pravosudnog sistema koji specijalnom predstavniku UN daje posebna ovlascenja.\nHakerup je i ostale izvrsne naloge kojima se produzava pritvor osumnjicenima izdavao po slicnom osnovu. Afirm Zeciri, koji je osumnjicen za ubistvo srpskog decaka u Cernici pre dve godine, u pritvoru je vec 18 meseci zbog jednog ovakvog naloga.\nTakva ovlascenja su cak upotrebljena i za to da bi se sprecilo ucesce nekih lica na izborima. Tokom lokalnih izbora prosle godine, Hakerup je izdao naredbu kojom je onemogucio ucesce na izborima trojici kandidata, navodno zbog toga sto su se njihova imena nasla na americkom spisku lica i grupa koji su bili umesani u oruzani sukob u susednoj Makedoniji.\nKriticari posebnih pravosudnih ovlascenja specijalnog predstavnika UN smatraju da se slucaj protiv Gasija, Veliua i Behljuljija zasniva na poverljivim informacijama koje nikada nisu ugledale svetlost dana.\nOni tvrde da je odluka Vrhovnog suda Kosova kojom se odbacuju zahtevi za produzenjem pritvora ova tri lica u pravnom smislu logicna.\nKosovski zastitni korpus, koji je lobirao u korist Gasija i Veliua, saopstio je da je zadovoljan time sto je "pravda najzad zadovoljena".\nS druge strane, cinjenica da sada vise nema osumnjicenih za najtezi etnicki zlocin na Kosovu od kada je KFOR preuzeo kontrolu nad pokrajinom doprinosi osecaju nelagodnosti i zabrinutosti medju kosovskim Srbima.\nReagujuci emotivno na pustanje trojice Albanaca iz pritvora, Nebojsa Covic, potpredsednik Vlade Srbije, izneo je optuzbe protiv pravosudnog sistema Kosova za pristrasnost po etnickoj osnovi i implicirao da su i SAD na strani osumnjicenih. Covic je tvrdio da bi Ejupijevo bekstvo iz pritvora bilo "nemoguce ukoliko ga zapravo nisu pustili na slobodu".\nRada Trajkovic, jedan od lidera kosovskih Srba, bila je nesto umerenija izjavljujuci da je "bolje osloboditi 99 krivaca nego zatvoriti makar i jedno nevino lice".\nU medjuvremenu, ocekuje se nacrt novog krivicnog zakona za Kosovo koji bi omogucio koriscenje tajnih dokaza na sudu i garancija za bezbednost svedoka i dousnika koji su obezbedili dokazni materijal.\nKriticari, medjutim, tvrde da se time otezava posao odbrane. Drugi, pak, tvrde da su posebna ovlascenja neophodna u borbi protiv organizovanog kriminala koji se cesto oznacava odgovornim za etnicko nasilje i politicku nestabilnost na Kosovu.\nOni, takodje, smatraju da kada organizovani kriminal postane jaci od drzave, onda drzava mora iskoristiti sva ovlascenja kako bi sprecila kriminalce da zloupotrebljavaju demokratske slobode.\nArben Qirezi je saradnik IWPR-a.


Nova hapšenja čelnika Fife u Švajcarskoj\nBeta\t 3. decembra 2015. 08:50\nŠvajcarski zvaničnici sproveli su još jednu seriju pretresa i hapšenja rano jutros u okviru istrage o korupciji vezane za Medjunarodnu fudbalsku federaciju (Fifa), a prema prvim informacijama uhapšeno je barem dvoje zvaničnika Fifa.\nList Njujork tajms je najpre javio na svom vebsajtu, pozivajući se na policijske zvaničnike, da je bar nekoliko ljudi uhapšeno jutros u istom luksuznom hotelu gde su zvaničnici Fife uhapšeni u maju u jutarnjim upadima koji su potresli sportsku zajednicu.\nNešto kasnije, švajcarski pravosudni zvaničnici potvrdili su da su još dva čelnika Fife uhapšena na zahtev SAD i da se traži njihovo izručenje zbog sumnje o korupciji.\nPrema navodima Njujork tajmsa švajcarska policija je upala u hotel “Bor o Lak” (Baur au Lac) kroz sporedni ulaz u 6.00. Upravnik hotela je rekao posetiocima u lobiju da moraju da napuste hotel zbog “vanredne situacije”. U 6.40 po lokalnom vremenu zaposleni u hotelu rekao je da su pretresi završeni.\nVlasti u Švajcarskoj, gde je sedište Fife, kao i u SAD, istražuju sadašnje i bivše fudbalske zvaničnike zbog optužbi koje uključuju iznudu, pranje novca i proneveru.\nOni su navodno platili “visoko pozicioniranim ljudima” da im se prodaju prava za marketing i za prenos prvenstava u Latinskoj Americi i kvalifikacija za svetsko prvenstvo, sopštilo je danas švajcarsko Minsitarstvo pravde.\nIzvršni odbor Fife održava sastanak u Cirihu na kome je trebalo da se razgovara o reformama.\nFifa je u kratkom saopštenju poslatom AP-u potvrdila da su se danas dogodila nova hapšenja njihovih funkcionera.\n“Fifa je upoznata sa akcijama koje je danas preduzelo američko Minsitarstvo pravde. Fifa će nastaviti u potpunosti da saradjuje sa američkim istražiteljma po švajcarskim zakonima, kao i sa istragom koju vodi švajcarska Kancelarija državnog tužioca”, navodi se u saopštenju i dodaje da Fifa danas više neće davati komentare o ovim dogadjajima.\nOdlazeći predsednik Fife Sep Blater i Mišel Platini, predsednik Evropske fudbalske federacije (Uefa) su trenutno pod 90-odnevnom suspenzijom u okviru istrage Fife.\nProtiv njih je pokrenuta istraga zbog “nelojalne isplate” od dva miliona dolara predsedniku Uefa Mišelu Platiniju. Obojica kažu da nisu ništa loše uradili i da su imali verbalni dogovor da Platini radi kao Blaterov predsednički savetnik od 1998-2002.\nPoslednjih šest meseci bili su najturbuletniji period u 17 godina koliko je Blater bio predsednik Fife. On je ponovo izabran za predsednika te organizacije 29. maja, tri dana pošto su Švajcarske vlasti u Cirihu, na zahtev SAD, uhapsile sedmoricu čelnika Fife, dok ukupno 14 terete za korupciju u fudbalu.\nNjujork tajms navodi da Sep Blater nije medju uhapšenima. List navodi da su uhapšene osobe najvećim delom predstavnici fudbalskih saveza Južne i Centralne Amerike. List takodje navodi da će američko pravosudje podići optužnice danas.\nKao i u maju i ova policijska operacija je sprovedena u trenutku kada je Fifa sazvala svoj dvodnevni sastanak izvršnog odbora 2. i 3. decembra u Cirihu.\nAmerički istražitelji su dali dokaze da su vodje svetskog fudbala primale mito ili provizije da bi dodelili nekoj zemlji organizaciju svetskog prvenstva i za televizijska i reklamna prava.


Astroportret Strelac - Tina Tarner (Simply the best) - Astroputnik\nStrelac pripada grupi vatrenih astroloških znakova, promenljive prirode, i kao takav simboliše velike energetske potencijale, akciju, kretanje, nemir. Uz to, detalj koji nekako najviše obeležava strelčevski karakter odnosi se na pozitivan stav prema životu i naglašenu pokretačku energiju koja vuče njih napred, ali često i osobe iz okruženja, da pomeraju granice i postavljaju nove, više ciljeve. Istina znaju da budu ponekad impulsivni, brzopleti, površni i isključivi, okrenuti previše sebi i svojim životnim nazorima, pa ko hoće da ih prati – dobro, ko ne želi opet dobro, ali oni nastavljaju sami, teško i retko se prilagođavaju drugima. Po brojnim kriterijumima jedan od tipičnijih predstavnika ovog znaka jeste američka pevačica Tina Tarner (rođena 26.11.1939 godine, u 22,10h), sa astrološkom kombinacijom Strelac – Lav.\nEnergija, pozitivan stav\nElemenat vatre dominira u natalnoj karti Tine Tarner (znak, Merkur i Venera u Strelcu, podznak u Lavu), iz ćega proizilazi ogromna energija i pokretački impuls. Ovakva osoba jednostavno ne može biti statična, bezvoljna, naprotiv – ima sve predispozicije da se kreće i putuje više od proseka, a i kada nešto radi onda je to najčešće energično, sa puno adrenalina i strasti. Sve je to u životu, naročito u muzičkoj karijeri pokazala ova američka i svetska muzička zvezda. Počev od odabira muzičkog pravca (rok), preko eksperimentisanja u nastupima, koncertima i putovanjima širom planete, pa do permanentnog igranja i kretanja na pozornici. Uostalom mnogima su još uvek u sećanju njena turneja i vatreni koncerti 2008/09, kada je već bila blizu 70. godine života. Uz brojne poteškoće u ostalim životnim sferama, Tina je imala posebno buran ljubavni život, prožet strašću ali čak nekim elementima nasilja (Mars u sedmom polju, pa još u kvadratu sa Suncem i Merkurom), ali je sve to uspevala da pregura i nastavi dalje, zahvaljujući pozitivnom stavu prema životu (Merkur u Strelcu), izraženoj moći regeneracije. Osim toga što se nije predavala i poklekla pred velikim preprekama, trudila se i uglavnom uspevala da podiže letvicu narednih profesionalnih ciljeva. Od prvog pojavljivanja na glavnoj životnoj i umetničkoj pozornici, toplim i širokim osmehom, kao nekakav radioaktivni izvor, zračila je pozitivnom energijom i magnetskim sjajem, dajući tako primer i inspiraciju milionskom auditorijumu i brojnim fanovima.\nMuzika, talenti, popularnost\nPotencijali i zraženi višestruki talenti, kao i naklonjenost umetničkom izražavanju, kod Tarnerove se vide na više mesta u natalnoj karti. Nebesko telo koje simboliše kreativnost i umetnost (Venera) nalazi se u petom polju (talenti) a tačka najvišeg dometa u karijeri (Zenit) položajem u Biku nagoveštava vrhunska umetnička dostignuća, naročito kada su u pitanju pevanje i glasovne mogućnosti. Između ostalog Bik je astrološki „zadužen“ za kontrolu grla i glasnih žica, a svima je dobro poznat vokalni repertoar američke pevačice. Nikako se ne sme zanemariti ni sjajan scenski nastup, igra i prirodni talenti za pokret, po čemu je takođe bila prepoznatljiva tokom svoje profesionalne karijere. Muzika je sve što je povezano sa ovom životnom sferom dali su Tini Tarner lepu priliku da spoji lepo i korisno, rad i poslovno dokazivanje na polju gde može da stvara i uživa. Međutim, sve bi to bilo na znatno skromnijem nivou, odnosno sa manje tragova prepoznatljivosti, da nije podznak u Lavu. Naime ovakav položaj Ascedenta (u njenom slučaju je na 17. stepenu, blizu kraljevske tačke) doneo joj je želju i potrebu za eksponiranjem ali i popularnost na svetskom nivou. Bitno je naglasiti lepotu i atraktivnu građu tela, a vitalnost i mladalački izgled (Mesec u Blizancima i Merkur u Strelcu) Tini su bili samo dodatni plusevi tokom celog života.\nOdličan stav, energije koja pleni i osvaja, uspešno su rašireni praktično celom planetom (Venera u Strelcu), uz vrlo dobar odnos i komunikaciju sa svim medijskim poslenicima (Uran u desetom polju), a sve je lepo upakovano u astrološki znak Strelca, po mnogo čemu, najpozitivnijeg sazvežđa zodijačnog kruga.\nPosao i Astrologija – poslodavci i horoskopi zaposlenihVelika konjukcija Saturna i Jupitera u Vodoliji – posle skoro 800 godina


SDA JASNO PORUČILA: Prvo dogovor o NATO-u, onda razgovori o Vijeću ministara BiH - GlobalCir\nDa bi se razgovaralo o budućem sastavu Vijeća ministara Bosne i Hercegovine potrebno je, prije svega, postići dogovor o poštivanju odluka i zakona u vezi sa euroatlanskim integracijama BiH. Prije svega o putu naše zemlje ka NATO, rekao je za Faktor generalni sekretar SDA i poslanik u Parlamentu BiH Halid Genjac, prenose Nezavisne.\n“SDA insistira na poštovanju i provođenju odluke Predsjedništva BiH o pristupanju NATO, kao i na odredbama Zakona o odbrani koje govore o toj temi. SNSD i Miloradu Dodiku treba biti jasno da nikada od toga nećemo odustati. To od nas niko ne može očekivati ili od nas tražiti. Prije nego što budemo govorili o raspodjeli resora u novom sazivu Vijeća ministara potrebno je, između ostalog, i da čujemo kakve stavove o ovom pitanju ima novi predsjedavajući Vijeća ministara i da li njegovo mišljenje odgovara našim stavovima”, rekao je Genjac za Faktor.ba.\nNaredni sastanak SDA i SNSD, kako je najavljeno, trebalo bi da se održi početkom februara. Genjac je najavio da će, osim o pristupanju BiH NATO, razgovarati i o drugim bitnim pitanjima za BiH, kao što su izgradnja infrastrukture, jačanje ekonomije, borba protiv korupcije, jačanje institucija i slično.\nSmatra i kako rješavanje ovih pitanja ne bi trebalo da predstavlja veliki problem. Što se tiče eventualnog poziva drugim strankama za učešće na sastanku početkom februara, kaže da će se o tome još razgovarati, ali i da bi prije svih SDA i SNSD trebale postići dogovor o najvažnijem otvorenom pitanju.\n“HDZ BiH recimo, smatra da bi Vijeće ministara trebalo formirati odmah, bez postavljanja bilo kakvih uslova, a da onda nekada kasnije bude formirana i nova vlada FBiH. Mi smatramo da bi trebalo dinamizirati oba ova procesa, te da oni trebaju ići istovremeno. Zato ćemo vidjeti da li će se početkom februara ponovo sastati samo delegacije SDA i SNSD, ili će biti pozvane još neke stranke”, dodao je Genjac.\nStranka demokratske akcije će, putem svojih predstavnika u državnim institucijama, pokrenuti i pravnu proceduru pred Ustavnim sudom Bosne i Hercegovine radi preispitivanja trenutnog naziva entiteta RS.\nDugogodišnja praksa institucija vlasti entiteta RS je pokazala da je dosadašnji naziv entiteta RS intenzivno i efikasno korišteno u svrhu diskriminacije i isključivanja druga dva konstitutivna naroda – Bošnjaka i Hrvata. Vezivanje imena bilo čega u multietničnoj zajednici kakva je BiH za samo jedan narod, po principu etničke privilegiranosti, protivno je Ustavu Bosne i Hercegovine i Evropskoj konvenciji o ljudskim pravima koja je nadređena Ustavu BiH, navode iz SDA.\n–Po Ustavu Bosne i Hercegovine, sva tri konstitutivna naroda su ravnopravni na čitavom teritoriju Bosne i Hercegovine, uključujući oba entiteta i Brčko Disktrikt. To je potvrđeno i odlukom Ustavnog suda o konstitutivnosti naroda U5/98, kojom je entitetima naloženo da u svojim ustavnopravnim sistemima osiguraju punu ravnopravnost svim konstitutivnim narodima. Entitet RS postoji po Ustavu BiH kao multietnički entitet, u kojem svi narodi moraju imati jednaka prava, što znači da ne može samo jedan narod biti zastupljen niti u nazivu, a drugi isključeni – saopćeno je iz SDA.\nStranka demokratske akcije će, dodaju, pokrenuti proceduru za usklađivanje naziva entiteta RS sa Ustavom Bosne i Hercegovine, a po temelju važeće odluke Ustavnog suda BiH o konstitutivnosti naroda.\nPAPA FRANJO O TRAMPOVOM ZIDU: ‘Strah nas čini ludim’


"Biti tata" - Treći vebinar UNICEF-ove onlajn škole roditeljstva : Nadlanu.com\nObjavljeno 22. okt 2021. / 12:39:51\nUNICEF u Srbiji uspešno nastavlja sa serijalom vebinara i onlajn razgovora sa roditeljima o ključnim temama roditeljstva i odrastanja malog deteta u okviru svoje onlajn škole roditeljstva.\nTreći po redu vebinar za roditelje na temu „Biti tata“ će se održati 28. oktobra 2021. godine, u bioskopu Cineplexx UŠĆE Shopping Center, a oni koji nisu u mogućnosti da prisustvuju mogu da isprate događaj putem UNICEF Srbija YouTube kanala.\nUčesnici vebinara su:\nProf. dr Aleksandar Baucal, redovni profesor na Odeljenju za psihologiju Filozofskog Fakulteta Univerziteta u Beogradu,\ndr Dragan Stanojević, docent na Odeljenju za sociologiju Filozofskog fakulteta Univerziteta u Beogradu,\nMilutin Milošević, tata i glumac.\nModerator: Miloš Milovanović, tata troje dece, novinar N1.\nKroz igru do vaspitanja - Održana četvrta UNICEF-ova onlajn…\n"Kroz igru do vaspitanja": Četvrti vebinar UNICEF-ove onlajn…\n"Biti tata" - Održana treća UNICEF-ova onlajn škole…\nTema vebinara je rodno-balansirano roditeljstvo kao ključni element u podsticanju razvoja deteta. Govoriće se o ulozi oca, i šta ona znači u odrastanju malog deteta, kako se u poslednjim decenijama u našoj zemlji menja doživljaj identiteta očeva i majki, kako se o roditeljstvu uči još dok kao deca posmatramo svet oko sebe, kao i o onome što će sutra biti naša roditeljska praksa, i kakvo mesto igra ima u tome. Važan aspekt vebinara će biti razgovor o mitu da su majke sposobije i spretnije u roditeljstvu u odnosu na očeve, posebno kada su deca na ranom uzrastu, kao i kako porodice sa malom decom mogu da dođu do čvrstog roditeljskog saveza za dete i pored različitih izazova sa kojima se suočavaju.\nSvi zainteresovani koji žele da prate vebinar mogu da se prijave putem sledećeg linka: https://bit.ly/LinkZaRegistraciju\nVebinar “Biti Tata” organizuje UNICEF u Srbiji u partnerstvu sa Populacionim fondom Ujedinjenih nacija (UNFPA). Ovo je treći po redu vebinar UNICEF škole roditeljstva koja je pokrenuta u okviru Programa Podsticajno roditeljstvo kroz igru, a koji se sprovodi, u saradnji sa Vladom Srbije uz podršku LEGO fondacije.\nJedno od osnovnih polazišta ovog programa je da je da osnažen i podržan roditelj najvažniji oslonac za zdravlje, optimalan razvoj i uspeh deteta. Kako bi se odgovorilo na izazove pandemije COVID-19, u fokus je smeštena briga o mentalnom zdravlju i emocionalnoj dobrobiti roditelja i dece. Poseban naglasak je na moći zajedničke igre, kao i sposobnosti roditelja da prepoznaju i senzitivno odgovaraju na potrebe dece, stvarajući prilike za učenje, istarživanje i ostvarivanje punih potencijala deteta.\nBiti tataCineplexx UŠĆE Shopping Centerdr Dragan StanojevićMiloš MilovanovićPodsticajno roditeljstvo kroz igruprevod na srpski znakovni jezikProf. dr Aleksandar Baucalškola roditeljstvaSlavimir Stojanović Futrosrpski znakovni jezikTreći vebinarUNICEF u Srbiji


Austrijska vlada najavila kako će izgledati uvođenje obavezne vakcinacije - Info4alle – Sve o korona virusu u Austriji\nAustrijski kancelar Karl Nehammer saopštio je da obavezna vakcinacija stupa na snagu početkom februara, a da će prelazna faza, bez kazni, trajati do sredine marta.\nNehammer je izrazio uvjerenje da će nacrt zakona biti usvojen u parlamentu, jer se radi o temi koja se tiče opšteg zdravlja.\nNehammer je rekao da se ne radi o borbi vakcinisanih i nevakcinisanih, niti o obliku diskriminacije, već o zaštiti građana.\nNa pitanje o građanima vakcinisanim vakcinama koja nisu priznata od strane EU, kao što su sputnjik i kineski sinofarm, Mückstein je rekao da je Austrija zemlja sa velikim brojem građana vakcinisanim tim vakcinama.\nPrethodni članakPrijeti li Austriji kolaps PCR sistema testiranja\nSljedeći članakU prodavnice samo sa 2G dokumentom: U prvoj nedjelji 1.000 kršenja mjera\nGrad Beč napušta Krizni štab\nLažne covid potvrde širom Evrope: Adolf Hitler, Mickey Mouse i slični...


"Verokio" - novi centar Instituta za fiziku - Beobuild\n"Verokio" - novi centar Instituta za fiziku\nProširenje i izgradnja nove zgrade Instituta za fiziku u Beogradu jedna je od najznačajnijih planiranih investicija u naučno-istraživačku infrastrukturu. Novi objekti nalaziće se u okviru postojećeg kampusa Instituta za fiziku u Ulici Pregrevica u Zemunu, kao deo budućeg “Verokio” centra, simbolično nazvanog po italijanskom renesansnom vajaru i slikaru Andreu del Verokiu (1435 – 1488). Njegova umetnička radionica slavno je mesto začetka nekoliko najvećih umetnika renesanse, uključujući i Leonarda da Vinčija. Ugovor sa Vladom Srbije potpisan je u novembru 2017. godine, a nedavno je usvojen i urbanistički projekat novog naučnog centra, čime je napravljen još jedan korak ka realizaciji ove investicije. Prema najavama gradnja centra bi mogla početi do kraja ove godine, odnosno čim se završi pribavljanje potrebne dokumentacije.\nInstitut za fiziku se inače nalazi na vrlo atraktivnoj lokaciji u Zemunu u Ulici Pregrevica, praktično uz sam lesni odsek dunavske obale. Na neizgrađenom delu ove velike parcele planirano je podizanje dva slobodnostojeća objekta povezana toplom vezom (pasarelom). Veći objekat (P+2) pre svega je namenjen edukaciji i poseduje brojne učionice za predavanja i nastavu, kabinete, kao i prostor za administraciju i prateće aktivnosti. U okviru ulaznog dela u prizemlju planiran je hol i foaje sa mogućnošću organizovanja različitih naučnih i kulturnih svečanosti. Iznad foajea u prizemlju nalazi se prostor za biblioteku sa pogledom na foaje. Ovaj objekat posedovaće i ozelenjen atrijumski prostor, koji će omogućiti da gotovo sve radionice budu dvostrano orjentisane.\nManji objekat (Po+P) je druga važna komponenta ovog kompleksa, a njegova namena je praktični rad i realizacija istraživačkih projekata. Ovaj objekat je ustvari monovolumenska hala visine 12m u kojoj će biti smešten kran i ostala tehnika neophodna za realizaciju velikih projekata. Ovde će biti moguć razvoj složenih modela, izgradnja sklopova i prototipova, kao i razna testiranja i eksperimenti. Deo hale imaće manji broj radnih kancelarija, a kao što smo napomenuli postojaće i topla veza koja će laboratorijski deo povezati sa glavnom zgradom. Ono što je isto zanimljiv aspekat ovog projekta jeste da će novi centar biti vidljiv sa Dunava, odnosno da će postati arhitektonski istaknuta tačka na obali za sve putnike rekom. Isto tako, pružaće izuzetne vizure ka reci za sve zaposlene u centru. Planirano je i ozelenjavanje krovova veštačkom travom, kako bi se stvorila velika terasa sa pogledom na pejzaž Dunava.\n"Verokio" centar se realizuje zajedno sa vodećim svetskim institucijama, strateškim partnerima Instituta za fiziku – Evropskom laboratorijom za nuklearnu fiziku - CERN, mrežom nacionalnih instituta Italije - INFN i najvećim naučnim postrojenjem u Nemačkoj - DESY. Ukupna bruto površina novih objekata iznosi 4140 m2, a autor arhitektonskog rešenja je Marko Stojčić. Ukupna vrednost projekta je oko 5 miliona evra.\nU prilogu 3D prikazi budućeg izgleda "Verokio" centra pri Institutu za fiziku u Zemunu.\n"Verokio" novi centar Instituta za fiziku - lokacija\n"Verokio" novi centar Instituta za fiziku - 3D prikazi


Pojašnjeno zbog čega je Zvezda prekršila finansijski fair-play: Za sve… – Klik Jajce\nPojašnjeno zbog čega je Zvezda prekršila finansijski fair-play: Za sve…\nPojašnjeno zbog čega je Zvezda prekršila finansijski fair-play: Za sve...\nMnoge je u regionu prekjučer iznenadila informacija najprije iz kazahstanskih medija, a onda i na zvaničnom sajtu UEFA, da je Crvena zvezda kažnjena sa 50.000 eura zbog kršenja finansijskog fair-playa.\nOstalo je nejasno kako je šampion Srbije konkretno prekršio FFP, ali sada je stiglo detaljno objašnjenje od strane Zvezdinog finansijskog direktora Marka Petrovića.\nU izjavi koju je prenio Tanjug, Petrović otkriva da je sve počelo od Zvezdine neispunjene obaveze prema Manchester Cityju u vezi broja nastupa Luke i Ivana Ilića, koji su poslije dogovora sa Građanima izvjesno vrijeme bili na pozajmici u Zvezdi, uz taj dodatni uslov o broju upisanih nastupa tokom sezone.\n”Po osnovu ugovorenih penala nastala je obaveza Kluba prema Manchester Cityju u iznosu od 480.000 eura. Klub je bio u stalnoj komunikaciji sa nadležnima iz Cityja u vezi rješenja pitanja nastale obaveze.\nBilo je više opcija koje su između ostalog uključivale potencijalni otpis predmetne obaveze u slučaju dalje saradnje dva kluba i eventualnog budućeg transfera”, objašnjava Petrović.\nZvezda je potom postigla dogovor sa Manchester Cityjem o odlaganju plaćanja pomenutih obaveza, što je i potvrđeno pisanim putem 26. septembra, četiri dana prije roka koji predviđaju pravila UEFA licenciranja i finansijskog monitoringa pod kojima se nalazi Manchester City.\nMeđutim, opet se pojavio problem, pa Zvezda ne samo da je morala da plati tih 480.000 koje je planirala da odloži, ili eventualno u nekom kasnijem dogovoru sa Engelzima i da se to otpiše, nego će morati platiti i dodatnu kaznu u iznosu od 50.000 eura.\n”Štiteći interese kluba nismo izvršili plaćanje obzirom da smo bili stava da je sporazumom od 26. septembra obaveza odložena, te da postoji eventualna mogućnost i da se ista u narednom periodu otpiše.\nKlub je imao sredstva da izvrši uplatu, ali cijeneći da je obaveza odložena i da postoji mogućnost otpisa iste u budućnosti odluka je bila da se plaćanje ne izvrši.\nMeđutim, UEFA nije prihvatila kao konačan sporazum postignut 26. septembra već isti, ali sa kasnijim datumom (nakon 30. septembra) te je donijeta odluka da je klub imao dospjelu obavezu prema engleskom klubu na dan 30. septembar.\nIstog dana, 18. novembra, po prijemu obavještenja od UEFA, klub je izvršio u cijelosti uplatu prema Manchester Cityju u iznosu od 480.000 eura, ali je uprkos tome UEFA obavijestila Klub o kazni od 50.000 eura usljed probijanja rokova plaćanja”, zaključio je Petrović.\nObjava Pojašnjeno zbog čega je Zvezda prekršila finansijski fair-play: Za sve je kriv dug prema Manchester Cityju pojavila se prvi puta na Jajce Online.\nRelated Topics:čegafairplayfeaturedfinansijskiJajce OnlinePojašnjenoprekršilasvezbogZvezda\nImpresivno: SFK 2000 Sarajevo prvi bh. klub sa šampionskom zvjezdicom …\nSrbija odbila izručiti Osmana Osmanovića bh. vlastima


Opšti cilj projekta EX.PO AUS je uspostavljanje mreže saradnje između UNESCO-vih područja na jadranskoj obali (uključujući neka izuzetna područja koji nastoje na ostvare ovaj status), kako bi se izradila zajednička dugoročna strategije za održivo upravljanje i valorizaciju UNESCO-vih područja, zasnovana na visokom stepenu inovacija u oblasti upravljanja, upotrebe tehnologije, zaštite životne sredine i energetske efikasnosti.\nDa bi se to realizovalo kroz projekat će se unapređivati, u prekograničnom kontekstu, visokokvalitetna tehnička i upravljačka znanja i prenositi različitim akterima iz javnog i privatnog sektora uključenim u projekat.\nPrekogranični razvoj koncepata i instrumenata za održivo upravljanje UNESCO-vim područjima,\nPrekogranično unapređenje znanja, tehnika i tehnološke podrške;\nSprovođenje inovativnih pilot aktivnosti na teritorijama partnerskih organizacija;\nZajednička valorizacija UNESCO-vih područja na jadranskoj obali.


Užice i Sevojno dobijaju Inovacione centre (VIDEO) — ZoomUe\nUžice i Sevojno dobijaju Inovacione centre (VIDEO)\nby Vesna Đurović · Published februar 9, 2018 · Updated februar 9, 2018\nSEVOJNO-Ministar Nenad Popović,zadužen za inovacije i tehnološki razvoj,najavio je da će Užice tokom ove godine dobiti Inovacioni centar sa odeljenjem u Sevojnu,u kome će raditi mladi inovatori koji treba da pomognu daljem tehnološkom razvoju užičke privrede.\nPopović je naglasio da je Vlada Republike Srbije u ovoj godini izdvojila pet puta više sredstava,nego u prethodnoj,za inovacije i tehnološki razvoj,a da će deo tog novca biti opredeljen za centar u Užicu i Sevojnu.\n“Ti centri će biti finansirani od strane ministarstva i lokalne samouprave,a pružiće inovativni ambijent za rad mladim ljudima.Biće im pružena i prilika da svoja znanja stave u funkciju tehnološkog razvoja užičke privrede”,rekao je Popović.\nMinistar je istakao da je u sektoru inovacija i tehnološkog razvoja korisnicima na raspolaganju vise novih programa.\n“Programi za start up kompanije čije inovacije imaju dobar plasman na tržištu, predviđaju bespovratna sredstva po korisniku od 80.000 evra.Mala i srednja preduzeća koja sarađuju sa naučno-istraživačkim organizacijama i fakultetima mogu konkurisati za sredstva do 300000 evra”,istakao je Popović.\nOn je najavio i nove programe u ovoj godini koje Vlada sprovodi zajedno sa EU i Svetskom bankom,a odnose se na inovativno žensko preduzetništvo.\n“Želimo da motivišemo što više žena da pokrenu svoj biznis .Grantovi su od 2 do 5000 evra i namenjeni su svim ženama sa preduzetničkim duhom ,bile one iz gradskih ili seoskih sredina”,rekao je Popović i najavio da će u ovoj godini biti realizovano još novih programa.\n“Jedan od programa namenjen je ženskoj deci uzrasta od 12 do 18 godina i njihovoj obuci u osnovama programiranja,kako bi se lakše kasnije integrisale u dalje procese i imale preduzetnički potencijal ,koristeći najsavremenije IT tehnologije”,istakao je Popović.\nVlada će,po rečima ministra Popovića,u ovoj godini organizovati i besplatne kurseve prekvalifikacije za buduće programere u većim gradovima Srbije,za koje je već prijavljeno oko 900 ljudi.\nGradonačelnik Užica Tihomir Petković izjavio je da je poseta ministra Nenada Popovića vrlo značajna za razvoj preduzetništva u užičkom kraju i istakao da grad ima podršku Popovića i za otvaranje tehničkog fakulteta u Užicu.\nMinistar Nenad Popović tokom današnje posete Sevojnu i Užicu obišao je kompaniju Impol Seval,razgovarao sa rukovodstvom Gradske opštine Sevojno i grada Užica.\nTags: inovacioni centarnenad popovicsevojno\nby branko · Published jul 15, 2015\nNext story Predložen novi sastav UO Narodnog muzeja\nPrevious story Novinaru onemogućeno izveštavanje sa Izborne skupštine Nove Srbije


Potrebno 86 dokumenata za porodiljsku naknadu - Ozon Media\nSremska Mitrovica – Građani i privreda svakodnevno se bore sa hrpom papira i birokratskih procedura, a samo za ostvarivanje porodiljske naknade potrebno je čak 86 dokumenata, od kojih je, prema analizama stručnjaka, čak 80 nepotrebno, prenose agencije.\nUkoliko bi žena bila pet meseci na trudničkom bolovanju, morala bi svaki mesec da dokazuje da je trudna noseći iste dokumente, što je 36 dokumenata na ukupno 43 papira.\nČekanje u redu i gubljenje vremena i novca nije zaobišlo ni privrednike, a u Nacionalnoj alijansi za lokalni ekonomski razvoj navode da firma može da izgubi četiri sata i 27 minuta na prijavu ili ođavu radnika.\nZa promenu sedišta preduzeća potrebno je izgubiti pet sati i 55 minuta, a dva sata i 16 minuta za uverenje o plaćenom porezu i to samo ako ima stalno zaposlenog administrativnog radnika koji se time bavi.\nAnalize te asocijacije pokazale su da u Srbiji postoji čak 157 nepotrebnih procedura, koje državu i građane godišnje koštaju 1,35 milijardi dinara, a na to treba dodati i 730 miliona evra godišnje, koliko privreda izdvaja za 77 od čak 370 parafiskalnih nameta.\nPlanirana isključenja el.energije za sredu, 15.avgust\nU slavu fruškogorskog vinogorja


“Salon žilavke” u Vinskoj galeriji “Vukoje”: Vinom oslikali Hercegovinu – ASinfo Portal\nTREBINJE – U Vinskoj galeriji “Vukoje” u Trebinju je po treći put, u organizaciji Udruženja građana “Salon žilavke”, održan “Salon žilavke 2019”, na kome se predstavilo dvadesetak hercegovačkih vinarija, u čijim su vinima, u kombinaciji sa domaćom, autohtonom hranom, pastrmkom, pruštom i različitim sirevima, uživali brojni gosti.\nOvaj jedinstveni vinski događaj, na kome se, kako je rečeno, predstavlja i jedinstvena bijela sorta hercegovačkog vina, otvorio je Radovan Vukoje, direktor “Podruma Vukoje 1982” i predsjednik Udruženja “Salon žilavke”, istakavši da je žilavka slika i prilika Hercegovine i Hercegovaca.\n“Tako jedinstvena, mineralna, moćna, slasna, posebna sorta koja Hercegovinu obilježava, ne danas, ne juče, nego 2.000 godina unazad, žilavka je, po mom mišljenju, jedan simbol opstanka ljudi na ovom posnom kršu”, rekao je Radovan Vukoje.\nOn je naglasio da je veliki broj zadovoljnih posjetilaca “Salona žilavke” najbolji dokaz da se trud oko vraćanja žilavke na svjetsku vinsku kartu i te kako isplatio, jer su je samo u ovom regionu konzumirali svjetski poznati ljudi.\nTrebinjski vinari izlagači na “Salonu žilavke” Lazar Aćimović i Dragiša Delić ni sami nisu vjerovali kolika je popularnost žilavke kod ljubitelja dobre kapljice.\n“Oduševljeni smo i mi, ali su oduševljeni i naši gosti koji ne očekuju kada dođu u ovaj kraj tako jedno dobro domaće vino – na šardone i još neke internacionalne sorte su navikli, ali se žilavkom svi oduševe, pa ćemo je zato i mi morati još više promovisati”, kaže Aćimović.\nI zapadnohercegovački izlagači su se složili da su promocijom žilavke Vukoje postigli pun pogodak, a Tajma Tanović iz Mostara i Hamid Hujraković iz Čitluka, koji su prvi put učestvovali na ovoj manifestaciji, slažu se da je odlična.\n“Prvi put smo na ovom salonu i zadovoljstvo je da smo tu da zajedno predstavimo i promovišemo žilavku kao jednu našu autohtonu sortu, koja ima veliki potencijal za evropsko tržište”, naveo je Hujraković.\nKoliko su vino i hrana Hercegovine “sljubljeni u jedinstven ugođaj”, pokazali su svjetski poznati majstori kuhinje Nihad Mameledžija i Veso Mrakić, koji sa svojim specijalitetima često gostuju u Vinskoj galeriji “Vukoje”.\n“Mislim da žilavka nosi epitet jednog od boljih evropskih vina, tako da je za nas kuhare zaista veliki izazov i zadovoljstvo pripremati hranu koja prati žilavku, ali smo, sudeći po komplimentima koje smo dobili, u tome uspjeli”, rekao je Mameledžija novinarima.\nNa “Salonu žilavke” u Trebinju bio je i profesor doktor Slobodan Jović sa Poljoprivrednog fakulteta u Beogradu, koji je istakao da je ovaj salon važan kulturni događaj, ne samo za Hercegovinu, već mnogo šire.\n“‘Salon žilavke’ je idealna manifestacija koja ovu vinsku sortu uzdiže na jedan pijedestal, da se ljudi okupe i zbliže, ali i da se vidi sav potencijal žilavke”, naglasio je Jović.\nOn je uoči “Salona žilavke” imao predavanje u Vukojevoj “Vili Pergola” o poznatim vinskim sortama, a upriličeno je bilo i druženje sa jednim od najpoznatijih vinskih novinara regiona Željkom Garmazom i njegovim knjigama, među kojima je najviše riječi bilo o najnovijoj “Vinska priča Istra i Kvarner”.\n“Družeći se sa vinarima i vinima, u svojim sam knjigama u prvi plan stavio ljude, pa nakon priča o hrvatskim vinima i vinarima, sljedeće godine izlazim sa vinskim pričama iz BiH, u kojim sam odmah shvatio da je Hercegovina predisponirana za tu vinsku priču, jer u svome nazivu ima riječ vino, od čega se počinje širiti priča”, kazao je Garmaz.\nNa trećem “Salonu žilavke” predstavljeno je oko 60 vrsta žilavke.


Vrhovni iranski poglavar upozorio Zapad da se ne meša u unutrašnje stvari Irana\nIranski vrhovni poglavar ajatola Ali Hamenei upozorio je zapadne vlade da se ne mešaju u unutrašnje stvari njegove zemlje. Hamenei je danas izjavio da će Iran, kako se izrazio, "odgovoriti gvozdenom pesnicom" stranim silama koje pokušavaju da iskoriste unutrašnje podele izazvane sporom oko prošlomesečnih predsedničkih izbora.\nAjatola je priznao da je reizbor konzervativnog predsednika Mahmuda Ahmadinedžada izazvao bes među predsednikovim protivnicima i njihovim biračima, ali je te sukobe nazvao "porodičnom svađom".\nJedna pro-reformska grupa iranskih klerika u svetom gradu Komu saopštila je juče da izbori nisu bili regularni i optužila glavno iransko izborno telo, Savet čuvara islamske revolucije, da je propustilo da adekvatno istraži žalbe o nepravilnostima koje su podneli poraženi kandidati.\nIranska vlada je optužila Britaniju za podsticanje nemira koji su izbili posle izbora, 12. juna. Vlasti su prošlog meseca uhapsile devet iranskih službenika britanske ambasade u Teheranu, pod optužbom da su raspirivali sukobe. Britanija je odbacila te optužbe, a svi uhapšeni službenici osim jednog pušteni su na slobodu.


Nemačka štampa o kosovskim izborima: Sada sve zavisi od Amerikanaca? - Politika - Dnevni list Danas\nPočetna » Politika » Nemačka štampa o kosovskim izborima: Sada sve zavisi od Amerikanaca?\nNemačka štampa o kosovskim izborima: Sada sve zavisi od Amerikanaca?\n0Piše: Dojče vele 08. oktobra 2019. 14.32 Izmenjeno: 14.33\nŠvajcarski Noje cirher cajtung piše: „Na Kosovu se okreće vetar. Levi nacionalisti preuzimaju kormilo – to je najava raskida sa starim klijentelističkim sistemom i veće konfrontacije sa Srbijom.“\n„Iznenadni manevar u julu nije se isplatio dosadašnjem kosovskom premijer: Ramuš Haradinaj – koji je podneo ostavku na funkciju šefa vlade posle poziva Specijalnog suda za ratne zločine u Hagu, pokrećući time vanredne izbore – završio je sa svojom strankom tek na četvrtom mestu. Čak ni Haradinajev koalicioni partner, Demokratska partija Kosova predsednika Hašima Tačija, ne može biti zadovoljan ishodom izbora: posle 12 godina na vlasti, sada nemaju šanse da učestvuju u vladi. Pobednik četvrtih izbora od proglašenja nezavisnosti zemlje pre 11 godina je – opozicija. Jer, stanovništvu Kosova su u prvom planu poboljšanje ekonomske situacije i zaustavljanje sveprisutne korupcije.“\n„Pobednici izbora, Aljbin Kurti i Vjosa Osmani, smatraju se nekorumpiranim. Koaliciona vlada te dve stranke je verovatna. Osmanijeva je unapred isključila saradnju sa strankom predsednika Tačija, ali se, međutim, još nije obavezala na saradnju sa Kurtijevim Samoopredeljenjem. Jer, uprkos tome što je čist što se tiče korupcije, Kurti baš i nije na dobrom glasu – politički establišment u zemlji i inostranstvu ga je izbegavao.“\nŠvajcarski list dalje prenosi da je Kurti u međuvremenu postao umereniji i da izjavljuje kako „niko ne mora da se plaši da će njegova stranka izazivati sukobe kada dođe na vlast“.\n„U Srbiji se izborni rezultati na Kosovu takođe doživljavaju kao znak daljeg zaoštravanja. Međutim, Beograd zadržava uticaj u zemlji kroz Srpsku listu, najveću stranku srpske manjine na Kosovu. Potpuno zavisna od Beograda, ta stranka je zadržala svih deset mandata.“\nI za Evropsku uniju i za proces pomirenja između Kosova i Srbije koji je u zastoju, vlada pod Kurtijem verovatno će biti neugodan partner. Njegovo Samoopredeljenje i LDK Vjose Osmani s pravom su optužili Zapad da toleriše kršenja pravne države na Kosovu, sve dok političko rukovodstvo garantuje stabilnost u spoljnoj politici.“\n„Nije jasno kakvi će impulsi ubuduće dolaziti iz SAD, koje i dalje imaju najveći uticaj na Kosovu“, ocenjuje se u tekstu Noje cirher cajtunga. „Pre nekoliko meseci, Metju Palmer, dobar poznavalac regiona, postao je specijalni savetnik za Zapadni Balkan. Njegovo imenovanje je protumačeno kao znak da Vašington želi da posveti više pažnje tom regionu. Prošle nedelje, ambasador SAD u Nemačkoj, Ričard Grenel, imenovan je za specijalnog savetnika za pregovore Srbije i Kosova. Grenel se do sada nije bavio Zapadnim Balkanom i ništa se ne zna o podeli odgovornosti između njega i Palmera.“\nDa li Kurti može da ubedi i Amerikance?\nFrankfurter algemajne cajtung je svoj tekst o izborima na Kosovu naslovio: „Pad gerilaca“.\n„Sada sve zavisi od toga da li će Amerikanci palcem pokazati gore ili dole. Kao što se već više puta pokazalo, nijedna vlada na Kosovu ne može biti formirana protiv volje američke ambasade u Prištini. Aljbin Kurti i njegova stranka Samoopredeljenje to su već osetili na svojoj koži. Na primer, ta stranka je već bila najjača snaga na izborima 2017, ali su kroz predizborne koalicije, partijske saveze i podršku najvažnije sile zaštitnice Kosova, Sjedinjene Države, stare snage uspele tada da ga spreče da dođe na vlast. (…) Ali već godinama je bilo jasno: Kurtijevo vreme će jednom doći. I čini se da je ono sada došlo, u oktobru 2019.“\nFrankfurter algemajne cajtung potom opširno opisuje kako je došlo do promene naklonosti i volje birača Kosova koji su se okrenuli protiv vođa UČK i doveli do pobede stranke Aljbina Kurtija i Demokratske lige Kosova čiji je glavni kandidat bila mlada Vjosa Osmani.\n„Ali da li Kurti može da ubedi i Amerikance? Jer, bivši američki ambasador na Kosovu, Kristofer Del, odbio je čak i da se sastane sa Kurtijem, a kamoli da mu pruži političku podršku. ’Ta vremena su prevaziđena’, rekao je Kurti za Frankfurter algemajne cajtung nekoliko dana uoči parlamentarnih izbora. Sadašnji američki ambasador na Kosovu, Filip Kosnet, snažno je protiv korupcije i nepotizma, a za vladavinu zakona. ’To se uklapa u prioritete Samoopredeljenja’, rekao je tom prilikom Kurti.“\n„Nije sigurno da će na Kosovu biti bolje, ako Kurti zaista postane premijer. Ali je sigurno da će se stvari promeniti“, konstauje Frankfurter algemajne cajtung.\nLDK pred teškim izazovom\n„Promena vlasti s posledicama“, ukazuje Tagescajtung iz Berlina. U komentaru za taj list novinar Erih Ratfelder ocenjuje da je to što „Aljbin Kurti kao premijer sada ima priliku da oblikuje politiku za celu zemlju – istorijska prekretnica“.\n„Njegovi protivnici i mnogi predstavnici međunarodne zajednice bacali su po njemu drvlje i kamenje: za njih je on bio anarhista, boljševik, nacionalista, sve to odjednom. Jednom rečju – sotona. I zaista je provocirao svoje protivnike. Njegova krajnje oštra i neumoljiva kritika bila je upućena onima koji su, kao navodni borci otpora protiv srpske vlasti uzeli sebi pravo da varaju i eksploatišu zemlju i ljude. Na meti su bili i predstavnici međunarodne zajednice koji nisu bili u stanju da dostojno upravljaju zemljom.“\n„Napadao je UNMIK i Euleks jer su više podsticali korupciju u zemlji, a ne borbu protiv nje. Na bacanje kesa punih farbe, međunarodni policajci odgovarali su vatrenim oružjem; ubijeno je nekoliko Kurtijevih ljudi.“\n„Njegova (moguća) koaliciona partnerka Vjosa Osmani iz Demokratske lige (LDK) takođe ima za cilj borbu protiv korupcije. Jedino je pitanje hoće li ta stranka desnog centra, koja je povezana s nemačkom CDU, prihvatiti premijera Aljbina Kurtija. Nekim članovima LDK prete tužbe za korupciju. Stranka je pred teškim izazovom – od nje zavisi da li izbori predstavljaju istorijsku prekretnicu u istoriji Kosova i regiona ili ne“, zaključuje autor komentara u berlinskom Tagescajtungu.\nDijalogu je potreban snažan podsticaj\nZidojče cajtung je komentar autora Petera Minha naslovio ovako: „Na potezu je Evropska unija“.\n„Ljudi na Kosovu su na parlamentarnim izborima svojim glasačkim listićima uputili dve opomene: prva je upućena do sada dominantnim političarima, sa iskustvom u borbi u staroj oslobodilačkoj vojsci UČK, a koji su izgubili od mlađih i svežijih opozicionih snaga. Druga je upućena međunarodnoj zajednici koja se do sada, zbog stabilnosti, uvek oslanjala na te sumnjive snage iz ratnih dana.“\n„Ovi izbori bi mogli da označe prekretnicu za Kosovo, pod pretpostavkom da pobednici na izborima uspešno formiraju vladu. Biračima je bilo najvažnije da se okonča korupcija koja je mladu državu učinila samoposlugom za vladajuću kliku. Takve strukture u korenu su gušile svaki pokušaj ekonomskog napretka.“\nMeđutim, nada u bolju budućnost na Kosovu može da počne da se razvija samo ako se reši osnovni sukob, odnosno – ako se nađe rešenje sa Srbijom. A tu se traže posrednici iz EU, po mogućnosti u saradnji sa Sjedinjenim Državama. Oni moraju da pokrenu Srbe i kosovske Albance da sklope sporazum. Za to je pre svega potreban snažan podsticaj: jasna perspektiva članstva u EU“, zaključuje autor članka u Zidojče cajtungu.\nAmerika, Izbori, Kosovo, nemačka štampa, Vlada Kosova\nUmetničko umesto ekspresnog rešenja


Makron:Kraj oktobra će biti poslednji rok za Bregzit\nIzvor: B92, 03.Jun.2019, 19:39\nDatum za Bregzit koji je određen da bude 31. oktobra biće "poslednja prilika" za istupanje VB iz članstva u EU, izjavio je francuski predsednik Emanuel Makron.\n"Bila je loša ideja o odlaganju. Čak iako je veoma loša ideja videti Veliku Britaniju da ide iz članstva, a još je gore videti da rukovodioci pokušavaju da ne poštuju odluku naroda", rekao je Makron upitan o stavu prema Bregzitu.\nFrancuski predsednik je rekao da treba da se sprovede odluka Britanaca, >> Pročitaj celu vest na sajtu B92 << osim ako oni sami ne odluče drugačije.\n"Odredili smo kraj oktobra kao poslednju priliku, jer ne bih hteo da nova Evropska komisija nastavi da se bavi tim pitanjem", rekao je Makron i dodao da bi bilo neprihvatljivo ponovo pregovarati o sporazumu koji je postignut između Brisela i Londona, a koji je britanski parlament odbacio.\n"Jedino ko može do poslednjeg minuta da zaustavi Bregzit je britanska vlada", dodao je francuski predsednik odbijajući da EU preuzme odgovornost za taj razlaz.\nVostok.rs: Zarif Trampu: Nikad ne preti Irancu, pokušaj da pokažeš poštovanje, to može da uspe\nBlic: Džonson počeo kampanju: Ako ja budem premijer, Britanija će izaći iz Evropske Unije 31. OKTOBRA - SA ILI BEZ DOGOVORA\nKurir: VIĐEN JE ZA NASLEDNIKA MEJEVE I ODMAH KRENUO DA OBEĆAVA: Evo kada će po Borisu Džonsonu Velika Britaanija izaži iz EU!\nDanas: Boris Džonson: Napuštamo EU 31. oktobra, sa sporazumom ili bez njega


Otišli Brašanac i Trujić – Semendria\nOtišli Brašanac i Trujić\n16. januar 2012. SPORT – Fudbaleri i stručni štab Smedereva okupili se prvi put u ovoj godini, a treneru Draganu Đorđeviću javila se 24 igrača.\nFudbaleri i stručni štab Smedereva okupili su se prvi put u ovoj godini, na startu prvog dela priprema za prolećni deo šampionata Srbije.\nTreneru Draganu Đorđeviću javila su se 24 igrača, a u odnosu na jesenji deo sezone izostali su samo pozajmljeni fudbaleri Partizana i Teleoptika Darko Brašanac i Nikola Trujić.\nBrašanac će tokom zimskih priprema pokušati da se izbori za mesto u sastavu crno-belih, a omladinski reprezentativac Trujić karijeru će najverovatnije nastaviti u Rumuniji, gde je pregovarao oko prelaska u Ocelul.\n“Prvi deo priprema, do 5. februara obavićemo kod kuće, a nastavak, koji smo poslednjih godina obično sprovodili na Ohridu, zavisiće od materijalne situacije u klubu. U sredu će konačnu odluku doneti članovi novog Izvršnog odbora“, izjavio je Đorđević.\nFudbalski klub Smederevo dobio je nedavno novi upravni i izvršni odbor. Na čelu oba tela je gradonačelnik Predrag Umičević, a potpredsednici su Mirko Đurić i Saša Momić, takođe funkcioneri aktuelne gradske vlasti.\nNakon odustajanja kompanije „Ju-Es-Stil“ od generalnog sponzorstva, u septembru prošle godine, grad Smederevo je pokrivao deo troškova kluba, a od početka ove godine i zvanično je preuzeo njegovo finansiranje.\nZa tu namenu iz gradskog budžeta do sada je izdvojeno devet miliona dinara, a do kraja prolećnog dela prvenstva Jelen Superlige planirano je još 15 miliona dinara.\n« Dilerima 21 i po godina zatvora\nIzabrali ste najgoru banku u Smederevu »


Milorad Krivokapić i Viktor Jelenić\nDo 2. aprila biće utvrđena lista članova skupštine koji imaju pravo glasa i biće objavljena na sajtu Vaterpolo saveza Srbije. Predavanje kandidature biće moguće 15 dana pre održavanja izborne skupštine.\nDa bi kandidatura za predsednika bila validna, nju mora da podrži najmanje trećina članova skupštine. Posle prijema kandidature od strane članstva, kandidat treba da se izjasni da li prihvata kandidaturu i najkasnije osam dana pre održavanja sednice da dostavi svoj program rada.\nPredsednik skupštine će tri dana pre sednice objaviti ko su kandidati i to pod uslovom da za sobom imaju najmanje jednu trećinu podrške članova, da su prihvatili kandidaturu i da su podneli u roku program rada.\nKao što je Blicsport pisao 14. marta, za mesto predsednika Vaterpolo saveza Srbije konkurisaće aktuelni prvi čovek VSS Milorad Krivokapić, koji ovu funkciju vrši od 24. aprila 2014. godine, Aleksandar Šoštar i Viktor Jelenić.


Počelo čišćenje jezera u Višegradu - Portal Drina Press\n5. januara 2021. Ekologija\nČišćenje 4.000 kubika smeća koje se rijekom Drinom slilo kod Hidroelektrane Višegrad počinje danas. Nadleži ističu da je ovo višedecenijski problem i da rješenje nije njegovo sporadično čišćenje kada do katastrofe već dođe.\nMladen Đurević načelnik Višegrada je za “Nezavisne“ rekao, da s rastom vodostaja velike količine otpada svake godine dolaze do jezera iznad Hidroelektrane te da je zbog toga i bila postavljena specijalna lančanica.\n“Ovo je višedecenijski problem, još od 1989. godine, kada je s radom počela Hidroelektrana. Najveći dio tog otpada dolazi iz opština iz Srbije i Crne Gore, a radi se o deponijama koje su uz same obale Tare i Lima, jer kada nadođu rijeke sav taj otpad dopliva do Hidroelektrane“, rekao je Đurević i dodao da radnici svakodnevno čiste pristigli otpad na lančanici.\n“Apelujemo na sve relevantne institucije da nam pomognu. Prije više od godinu dana održali smo u Višegradu sastanak, na kojem su prisustvovali ministri ekologije iz Srbije, Crne Gore i Republike Srpske te načelnici i gradonačelnici opština koje gravitiraju ovom području. Iako su tada doneseni zaključci i neke aktivnosti su započete, nije se došlo do nekog značajnijeg rješenja“, rekao je Đurević.\n“Na vezi smo s Civilnom zaštitom RS, oni su spremni da sve svoje resurse upute u Višegrad i pomognu HE Višegrad“, naveo je Đurević.\nPrema riječima Nedeljka Perišića direktora HE Višegrad, usljed pojačanog vodostaja od oko 1.500 kubika vode, došlo je do pucanja lančanice koja se nalazi na oko 1,5 kilometara od brane, te do izlijevanja smeća do takozvane krune brane. Perišić je dodao da za sada tri turbine HE rade bez problema, i da je važno otpad što prije ukloniti dok nije potonuo, jer turbine vodu crpe sa dna jezera. Dodao je da je ovaj višegodišnji problem poznat široj javnosti te da su o njemu snimani i dokumentarni filmovi.\nU Ministarstvu za prostorno uređenje, građevinarstvo i ekologiju RS su rekli da će hitno inicirati sastanak s novim resornim ministrima u vladama Srbije i Crne Gore kako bi se pronašlo rješenje za ovaj problem.\n“U nekoliko navrata smo pokušali organizovati sastanak nadležnih ministarstava iz Srbije, Crne Gore i Republike Srpske, ali očigledno da nisu svi iskreno bili za dogovor”, naveli su u Ministarstvu.\nNajveći problem kako tvrde u Ministarstvu, leži u rijeci Lim, uz čije obale je veliki broj divljih deponija.\n“Bio je cijeli niz sastanaka s direktorima hidroelektrana na tom području i s načelnicima opština, s nadležnim ministarstvom Srbije. S druge strane, nadležni u Crnoj Gori dosad nisu pokazali interesovanje za rješavanje ovog problema“, rekli su u Ministarstvu.\nNaime, do ekološke katastrofe na rijeci Drini kod Višegrada došlo je prije nekoliko dana kada je usljed rasta vodostaja velika količina smeća probila specijalnu lančanicu, čija je uloga bila da zaustavi smeće da dođe do pomenute Hidroelektrane.


Dačić sve iznenadio: Naložena hitna kontrola po ambasadama - Sputnjik Srbija\n03:21 07 Avgust 2020\n07:00 03.02.2018 (osveženo 08:42 03.02.2018) Preuzmite kraći link\n„Kontrolori“ su do sada nenajavljeno obišli ambasade u Beču i Bratislavi, a predviđeno je da se u narednom periodu radi provera što više naših diplomatskih „filijala“ ne samo u Evropi, već i na udaljenijim destinacijama.\nTim koji predvodi Tončev priprema detaljne izveštaje o svakom nadzoru koji se, sa preporukama, dostavljaju šefu diplomatije Ivici Dačiću.\nPrema rečima sagovornika „Novosti“, sve nepravilnosti će biti zabeležene, a u zavisnosti od eventualnih propusta šefovima i zaposlenima u DKP prete ozbiljne sankcije, dok će tamo gde nadzor pokaže da je sve bilo „pod konac“ biti izrečene pohvale i preporučene nagrade za ambasadore.\nTo će se odnositi na ona DKP koja funkcionišu besprekorno i koja pokazuju proaktivnost u promociji interesa zemlje.\nPrema pisanju „Novosti“, „češlja“ se apsolutno sve — od finansija do bezbednosti naših DKP i nivoa komunikacije koja se ostvaruje sa zemljom prijema, kao i sa našim rasejanjem.\nAmbasadori nisu sa velikim odobravanjem prihvatili akciju vanrednih kontrola, a posebno su nezadovoljni „faktorom iznenađenja“, odnosno zbog toga što se provere dešavaju iznenada i bez najave, piše beogradski dnevnik.\nkontrola, Ivica Dačić, ambasade, Srbija


5. Milena Pavlović-Barili – Podcast.rs\n5. Milena Pavlović-Barili\n09/10/2019 KC LJUB\nNakon posete rodnoj kući i galeriji slikarke Milene Pavlović-Barili u Požarevcu srela sam se sa pesnikom Aleksandrom Lukićem koji nam je približio svet iz kojeg je Milena potekla. Milena je na primer još uvek jedina osoba sa naših prostora koja se ikada pojavila na naslovnoj strani časopisa Vog, 15. aprila 1940. godine. „Istakla se koloritom i načinom odnosno potrebom da se na platnu ispriča jedna priča, Milena Pavlović je ta koja je razbila statičnost. Unela je čitav jedan kontinent, čitavu jednu tradiciju je pokušala da tumači i da stavi na platno. Ona je sažela sve te elemente, prerađujući ih svojom unutrašnjom snagom i umećem, na jedan novi način, i eto mi imamo sad ta platna. Ja to tako vidim i ja to samo tako mogu da vidim“ rekao je Lukić u veoma ugodnom razgovoru Rock Cafea u Požarevcu.\nNe propustite da posetite ovaj grad i obavezno obiđite Galeriju naše slavne slikarke.\nBlogovi Aleksandra Lukića: „Zavetine“ https://zavetine1.blogspot.com/; „Portal velikih preteča“ http://dalekoodsunca.blogspot.com/2009/08/\nMilena Pavlović-Barili, 05. XI 1909 — 06 III 1945. je naša nadrealistička slikarka, rođena u Požarevcu. Jedna od najzanimljivijih umetnika Evrope između dva rata, bila je savremenica Kandinskog i Pola Valerija, bliska De Kiriku, preteči surrealizma. Nakon školovanja u Minhenu, izlagala je na mnogim izložbama širom Evrope i Amerike.


Pritisci i napadi — Stranica 2 od 316 — Cenzolovka\nEkipa televizije N1 ponovo je bila ometana prilikom izveštavanja o štrajku vijetnamskih radnika u kompaniji Linglong.\nIz Uprave novosadske policije saopšteno je da su dobili dojavu o eksplozivnoj napravi navodno postavljenoj u zgradi Radio-televizije Vojvodine. Ranije danas, oko 13 časova, mejl s dojavom o bombi stigao je i na adresu Radio-televizije Srbije. U mejlu je navedeno da su u svim zgradama RTS-a postavljene bombe, javio je javni servis.\nBivša državna sekretarka MUP Dijana Hrkalović, kojoj se sudi za trgovinu uticajem, gostovala je u jutarnjem programu na TV Happy, te je nastavila sa iznošenjem svoje "odbrane", pričala o jučerašnjoj izjavi ministra odbrane Nebojše Stefanovića, ali i napadala nezavisne medije u Srbiji, revoltirana jer, kako tvrdi, "žele da ospore njen intervju".